ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

บริษัท ไทย-เยอรมัน โปรดักส์ จำกัด (มหาชน) มีชื่อเป็นภาษาอังกฤษว่า THAI-GERMAN
PRODUCTS PUBLIC COMPANY LIMITED ได้จดทะเบียนก่อตั้งขึ้นเมื่อวันที่ 12 เมษายน 2516
ภายใต้ชื่อบริษัท อุตสาหกรรมท่อสแตนเลสไทย (2516) จำกัด โดย นายประชา ลีลาประชากุล
และครอบครัว บริษัทมีทุนจดทะเบียนเริ่มแรก 12,000,000 บาท มีกำลังการผลิตเริ่มต้นเพียง 600
ตันต่อปี โดยมีวัตถุประสงค์หลักในการผลิตและจำหน่ายท่อ สแตนเลส
และเป็นผู้ผลิตท่อสแตนเลสรายแรกและรายใหญ่ของประเทศไทย เพื่อตอบสนองต่อความต้องการใช้
สแตนเลสของภาคอุตสาหกรรมในประเทศและต่างประเทศที่เพิ่มขึ้น
ทำให้บริษัทมีการขยายกำลังการผลิตท่อ สแตนเลสอย่างต่อเนื่อง
พร้อมทั้งได้ขยายการผลิตสู่สินค้าสแตนเลสประเภทใหม่ ๆ
เพื่อตอบสนองความต้องการของลูกค้าให้ครบวงจร เช่น แผ่นสแตนเลส อุปกรณ์สแตนเลส เป็นต้น
จนทำให้ ณ วันที่ 31 ธันวาคม 2557 บริษัทมีกำลังการผลิตเต็มที่ประมาณ 21,000 ตันต่อปี

1.1 วิสัยทัศน์ พันธกิจ วัตถุประสงค์ เป้าหมายของบริษัท

1.1.1 วิสัยทัศน์ (VISION)
มุ่งมั่นที่จะรักษาความเป็นเลิศในการผลิตท่อสแตนเลสที่มีคุณภาพระดับสากล
โดยยังคงรักษาความเป็นผู้นำ ทางการตลาดของท่อสแตนเลสในประเทศไทย
และก้าวเข้าสู่การจำหน่ายท่อสแตนเลสสู่ประชาคมโลก พร้อมทั้งให้ความสำคัญต่อลูกค้า ผู้ถือหุ้น คู่ค้า
พนักงานและสังคม
1.1.2 พันธกิจ (MISSION)
บริษัทกำหนดพันธกิจของบริษัทไว้ดังนี้
1. พัฒนากระบวนการผลิตเพื่อคงคุณภาพของท่อสแตนเลสระดับสากล
และสร้างความพึงพอใจต่อการใช้ท่อสแตนเลสของลูกค้าทั้งในและต่างประเทศ
2. รักษาฐานะการเงินให้มั่นคงและมีผลการดำเนินงานที่ยั่งยืน โดยยังรักษาความสัมพันธ์ที่ดีต่อลูกค้า
ผู้ถือหุ้น พนักงาน คู่ค้าตลอดจนสังคม
3. พัฒนาตลาดและช่องทางการจัดจำหน่ายจากระดับประเทศสู่ประชาคมโลก โดยการเข้าสู่ตลาด
AEC ภูมิภาคเอเชียและภูมิภาคอื่น ๆ ตามลำดับ
1.1.3 วัตถุประสงค์และเป้าหมายของบริษัท
บริษัทยังคงเน้นการเติบโตบของยอดขายโดยมีเป้าหมายในการรักษาความเป็นผู้นำ ทั้งการผลิต
และจำหน่ายท่อสแตนเลสภายในประเทศไทย และขยายสู่ตลาดต่างประเทศมากขึ้น

2.  การเปลี่ยนแปลงและพัฒนาการที่สำคัญที่ผ่านมาดังนี้

+----------------+-----------------------------------------------------+
| วัน เดือน ปี      | รายละเอียด                                           |
+================+=====================================================+
| ปี 2537         | บริษัทได้ย้ายโรงงานจากที่ตั้งเดิมที่จังหวัดสมุทรปราการมาอยู่ที่ กม.39 |
|                | ถนนบางนา-ตราด ตำบลบางวัว อำเภอบางปะกง จังหวัดฉะเชิงเทรา |
|                | และได้รับสิทธิประโยชน์จ                                  |
|                | ากการส่งเสริมการลงทุนจากสำนักงานคณะกรรมการส่งเสริมการลงทุน |
|                | (BOI) โดยมีกำลังการผลิตท่อ                              |
|                |                                                     |
|                | สแตนเลสในปี 2537 ที่ 3,000 ตัน และมีแผนที่จะผลิตผลิตภัณฑ์      |
|                | สแตนเลสให้ครบวงจร โดยการเพิ่มผลิตภัณฑ์อื่น ๆ เช่น แผ่นสแตนเลส |
|                | แบนสแตนเลส และท่อสแตนเลสหน้าตัดสี่เหลี่ยม เป็นต้น            |
+----------------+-----------------------------------------------------+
| 18 มกราคม 2538 | หุ้นสามัญ                                              |
|                | ของบริษัทได้รับอนุญาตให้เข้าซื้อขายในตลาดหลักทรัพย์แห่งประเทศไทย |
+----------------+-----------------------------------------------------+
| มิถุนายน 2538    | ก่อสร้างโรงงานที่จังหวัดระยอง                             |
|                | โ                                                   |
|                | ดยมีวัตถุประสงค์เพื่อขยายกำลังการผลิตท่อสแตนเลสและแผ่นสแตนเลส |
|                | โดยมีเนื้อที่รวม 204-0-72.9 ไร่                           |
+----------------+-----------------------------------------------------+
| ปี 2539         | บริษัทได้รับอนุมัติจากสำนักงาน BOI                          |
|                | ให้ย้ายโรงงานจากจังหวัดฉะเชิงเทราไปจังหวัดระยอง            |
|                | พร้อมกับไ                                             |
|                | ด้รับอนุมัติการส่งเสริมการขยายการผลิตท่อและแผ่นสแตนเลสและสินค้า |
|                |                                                     |
|                | สแตนเลสอื่น ๆ ที่จังหวัดระยอง                             |
+----------------+-----------------------------------------------------+
| ปี 2539 – 2540  | บริษัทได้รับมาตรฐาน ISO 9001 Version 2008 จากสถาบัน      |
|                | RWTÜV (THE TUV CERT CERTIFICATION BODY OF           |
|                | RHEINISCHE-WESTFALISCHER TUV E.V.)                  |
|                | ซึ่งเป็นบริษัทเยอรม                                      |
|                | ันที่เป็นผู้ออกใบรับรองในกลุ่มผู้ผลิตท่อสแตนเลสในประเทศยุโรปทั้งหมด |
+----------------+-----------------------------------------------------+
| ปี 2542         | บริษัทได้นำระบบบริหารคุณภาพทั่วทั้งองค์กร (Total Quality      |
|                | Management : TQM) มาใช้ในบริษัท โดยในเดือนมิถุนายน 2542   |
|                | บริษัทได้รับการคัดเลือกให้เข้าร่วมโครงการนำร่องโรงงานตัวอย่าง   |
|                | TQM ของสมาคมส่งเสริมเทคโนโลยีไทย-ญี่ปุ่น เป็นระยะเวลา 3 ปี   |
|                | ผ่านผู้เชี่ยวชาญของญี่ปุ่นและที่ปรึกษาชาวไทย                    |
+----------------+-----------------------------------------------------+
| สิงหาคม–กันยายน  | บริษัทยื่นคำร้องขอฟื้นฟูกิจการต่อศาลล้มละลายกลาง               |
| 2542           | บริษัทได้รับคำสั่งจากศาลล้มละลายกลางให้บริษัทสามารถฟื้นฟูกิจการได้ |
|                | และศาลล้มละลายกลางได้มีคำสั่งแต่งตั้งบริษัท                   |
|                |                                                     |
|                | พี แอล วี แอนด์ แอสโซซิเอสท์ จำกัด และบริษัท สยามซิตี้ เอ็ม.บี.  |
|                | จำกัด เป็นผู้ทำแผนร่วม                                   |
+----------------+-----------------------------------------------------+
| 30 พฤศจิกายน    | ศาลล้มละลายกลางมีคำสั่งให้ยกเลิกการฟื้นฟูกิจการของบริษัท        |
| 2549           |                                                     |
+----------------+-----------------------------------------------------+
| 3 พฤษภาคม 2550 | หุ้นสามัญของบริษัทกลับเข้าซื้อ-ขายในตลาดหลักทรัพย์แห่งประเทศไทย  |
+----------------+-----------------------------------------------------+
| ปี 2552         | บริษัทประสบกับปัญหาการลดลงของราคาสแตนเลสต่อเนื่องมาเป็นปีที่ 2 |
|                | ติดต่อกัน จึงทำให้                                       |
|                |                                                     |
|                | บริษัทประสบกับปัญหาขาดทุนเป็นจำนวนมาก                     |
|                | มีผลทำให้รายได้จากการขายลดลงจนทำให้                     |
|                |                                                     |
|                | เกิดปัญหาการขาดสภาพคล่อง จนไม่สามารถชำระหนี้ให้แก่เจ้าหนี้ได้   |
+----------------+-----------------------------------------------------+
| 27 พฤษภาคม     | คณะกรรมการบ                                         |
| 2553           | ริษัทมีมติอนุมัติให้บริษัทฟื้นฟูกิจการภายใต้กระบวนการของศาลล้มละลาย |
|                |                                                     |
|                | กลาง และเสนอบริษัทเป็นผู้ทำแผน                           |
+----------------+-----------------------------------------------------+
| 2 ธันวาคม 2553  | ศาลล้มละลายกล                                        |
|                | างมีคำสั่งให้บริษัทเข้าฟื้นฟูกิจการภายใต้กระบวนการของศาลล้มละลาย |
|                |                                                     |
|                | กลาง และแต่งตั้งบริษัทเป็นผู้ทำแผน                          |
+----------------+-----------------------------------------------------+
| 29 มีนาคม 2554  | แผนฟื้นฟูกิจการของบริษัทได้รับอนุมัติจากที่ประชุมเจ้าหนี้            |
+----------------+-----------------------------------------------------+
| 27 เมษายน 2554 | ศาลล้มละลายกลางให้ความเห็นชอบต่อแผนฟื้นฟูกิจการ             |
+----------------+-----------------------------------------------------+
| พฤษภาคม 2554   | บริษัทดำเนินการปรับโครงสร้างทุน                           |
+----------------+-----------------------------------------------------+
| 16 พฤศจิกายน    | ที่ประชุมเจ้าหนี้มีมติอนุมัติการแก้ไขแผนฟื้นฟูกิจการครั้งที่ 1          |
| 2554           |                                                     |
+----------------+-----------------------------------------------------+
| 26 ธันวาคม 2554 | ศาลล้มละลายกลางให้ความเห็นชอบต่อการแก้ไขแผนฟื้นฟูกิจการครั้งที่  |
|                | 1                                                   |
+----------------+-----------------------------------------------------+
| เมษายน 2555    | บริษัทได้ชำระหนี้สินแผนฟื้นฟูกิจการครบถ้วนแล้ว                  |
|                | แต่ยังไม่ได้ดำเนินการกระบวนการ                           |
|                |                                                     |
|                | ออกจากศาลล้มละลายกลาง                                |
+----------------+-----------------------------------------------------+
| 14 มีนาคม 2556  | บริษัทได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม  |
|                | (มอก 1439-2540)                                     |
|                |                                                     |
|                | สำหรับท่อสแตนเลสสำหรับเครื่องแลกเปลี่ยนความร้อน             |
+----------------+-----------------------------------------------------+
| 5 มิถุนายน 2556  | บริษัทได้รับเ                                           |
| และ            | งินเพิ่มทุนจากผู้ร่วมลงทุนรายใหม่ตามที่ระบุไว้ในแผนฟื้นฟูกิจการจำนวน |
|                | 2                                                   |
| 26 ธันวาคม 2556 |                                                     |
|                | ราย ได้รับเงินค่าเพิ่มทุนเป็นจำนวนเงิน 264 ล้านบาท            |
|                | และได้นำไปจดทะเบียนเพิ่มทุนที่                             |
|                |                                                     |
|                | กระทรวงพาณิชย์เป็นที่เรียบร้อยแล้ว                          |
+----------------+-----------------------------------------------------+
| 4 กรกฎาคม 2557 | บริษัทได้เพิ่มทุนจดทะเบียนและทุนชำระแล้วจากผู้ถือหุ้นเดิม          |
|                | เป็นจำนวนเงิน 269.68 ล้านบาท                           |
|                | และได้นำไปจดทะเบียนที่กระทรวงพาณิชย์เรียบร้อยแล้ว            |
+----------------+-----------------------------------------------------+

1.3 โครงสร้างการถือหุ้นของกลุ่มบริษัท

บริษัทมีบริษัทย่อยจำนวน 2 บริษัท ได้แก่ บริษัท ที จี โปร ไฮเกรด จำกัด และบริษัท ที จี โปร
เทรดดิ้ง จำกัด โดยที่บริษัทถือหุ้นในบริษัทย่อยทั้งสองบริษัทในอัตราร้อยละ 99
ปัจจุบันนี้บริษัทย่อยทั้งสองบริษัทไม่ได้ดำเนินธุรกิจแต่อย่างใด

4.  ความสัมพันธ์กับกลุ่มธุรกิจของผู้ถือหุ้นใหญ่

บริษัทไม่ได้มีการดำเนินธุรกิจที่มีความสัมพันธ์กับกลุ่มธุรกิจของผู้ถือหุ้นรายใหญ่แต่อย่างใด
ไม่ว่าจะเป็นการพึ่งพิงหรือการแข่งขันก็ตาม

2. ลักษณะการประกอบธุรกิจ

บริษัทดำเนินธุรกิจโดยการผลิตและจำหน่ายท่อสแตนเลส ภายใต้เครื่องหมายการค้า TGPRO
เพื่อใช้ในอุตสาหกรรมการผลิตทั่วไป เช่น อุตสาหกรรมน้ำตาล อาหาร ยาและเคมีภัณฑ์
โดยจะใช้ในส่วนของหม้อต้มน้ำ (BOILER), เครื่องแลกเปลี่ยนความร้อน (HEAT EXCHANGER)
และเครื่องระเหย (EVAPORATOR) และใช้

ในอุตสาหกรรมก่อสร้างในส่วนของการตบแต่งอาคารและเฟอร์นิเจอร์ นอกจากนี้ยังมีผลิตผลิตภัณฑ์อื่น
ๆ เช่น แผ่นสแตนเลส เพลาสแตนเลสและอุปกรณ์สแตนเลส เป็นต้น

บริษัทมีการจำหน่ายสินค้าทั้งในประเทศและส่งออกไปจำหน่ายยังต่างประเทศ โดยในปี 2557
สัดส่วนการจำหน่ายในประเทศและต่างประเทศเท่ากับ 79 :21
การจำหน่ายในประเทศบริษัทได้ขายผ่านบริษัทผู้ค้าส่งและขายตรงไปยังกลุ่มลูกค้าอุตสาหกรรมต่าง ๆ
ได้แก่ อุตสาหกรรมน้ำตาล อุตสาหกรรมเฟอร์นิเจอร์ รวมทั้งโครงการในอุตสาหกรรมใหม่ ๆ เช่น
ปิโตรเคมี อาหาร เครื่องดื่ม เป็นต้น ในส่วนของการส่งออกไปยังต่างประเทศ บริษัท
ได้จำหน่ายผ่านตัวแทนจำหน่ายรายใหญ่ในประเทศต่าง ๆ
และจำหน่ายแก่ลูกค้าซึ่งเป็นผู้ประกอบการอุตสาหกรรมน้ำตาลและผู้รับเหมาในประเทศต่าง ๆ
โดยส่วนมากจะเป็นการจำหน่ายผ่านตัว แทนจำหน่ายรายใหญ่ในแต่ละประเทศ
โดยบริษัทได้ส่งออกสินค้าไปยังประเทศต่าง ๆ ได้แก่ อินโดนีเซีย เวียดนาม ปากีสถาน บราซิล
เป็นต้น ในปี 2557 บริษัทมีสัดส่วนการขายผ่านบริษัทผู้ค้าส่งและขายไปยังลูกค้าโดยตรงเท่ากับ
53:47

ปัจจุบันบริษัทมีโรงงานจำนวน 1 แห่ง ตั้งอยู่ที่อำเภอเมืองระยอง จังหวัดระยอง เนื้อที่รวมประมาณ
204 ไร่ มีกำลังการผลิตเต็มที่ต่อหนึ่งกะการผลิตของท่อสแตนเลส แผ่นสแตนเลส เพลาสแตนเลส
และอุปกรณ์ สแตนเลส อื่น ๆ รวมประมาณ 21,000 ตันต่อปี

โครงสร้างรายได้

โครงสร้างรายได้ตามผลิตภัณฑ์หลักของบริษัทมีรายละเอียดดังนี้ (หน่วย : ล้านบาท)

+---------------+-----------+-------+----+-------+----+-------+-----+
|  ผลิตภัณฑ์       | ดำ        | ปี     | %  | ปี     | %  | ปี     | %   |
|               | เนินการโดย | 2555  |    | 2556  |    | 2557  |     |
|               |           |       |    |       |    |       |     |
|               |           | รายได้ |    | รายได้ |    | รายได้ |     |
+---------------+-----------+-------+----+-------+----+-------+-----+

+---------------+-----------+-------+----+-------+----+-------+-----+
| รายได้ในประเทศ |           |       |    |       |    |       |     |
+---------------+-----------+-------+----+-------+----+-------+-----+
| ท่อสแตนเลส     | บริษัท      | 1,146 | 89 | 979   | 92 | 945   | 8   |
|               |           |       |    |       |    |       | 2.7 |
+---------------+-----------+-------+----+-------+----+-------+-----+
| แผ่นสแตนเลส    | บริษัท      | 106   | 9  | 74    | 7  | 129   | 1   |
|               |           |       |    |       |    |       | 1.3 |
+---------------+-----------+-------+----+-------+----+-------+-----+
| เพลาสแตนเลส   | บริษัท      | -     | -  | -     | -  | -     | -   |
+---------------+-----------+-------+----+-------+----+-------+-----+
| ราย           | บริษัท      | 18    | 1  | 5     | 0  | 8     | 0.7 |
| ได้รับจ้างการผลิต |           |       |    |       | .2 |       |     |
+---------------+-----------+-------+----+-------+----+-------+-----+
| อื่น ๆ          | บริษัท      | 15    | 1  | 9     | 0  | 61    | 5.3 |
|               |           |       |    |       | .8 |       |     |
+---------------+-----------+-------+----+-------+----+-------+-----+
|               |           | 1,285 | 1  | 1,067 | 1  | 1,143 | 100 |
|               |           |       | 00 |       | 00 |       |     |
+---------------+-----------+-------+----+-------+----+-------+-----+
| ร             |           |       |    |       |    |       |     |
| ายได้ต่างประเทศ |           |       |    |       |    |       |     |
+---------------+-----------+-------+----+-------+----+-------+-----+
| ท่อสแตนเลส     | บริษัท      | 67    | 96 | 167   | 1  | 301   | 100 |
|               |           |       |    |       | 00 |       |     |
+---------------+-----------+-------+----+-------+----+-------+-----+
| แผ่นสแตนเลส    | บริษัท      | 2     | 3  | -     | -  | -     | -   |
+---------------+-----------+-------+----+-------+----+-------+-----+
| เพลาสแตนเลส   | บริษัท      | -     | -  | -     | -  | -     | -   |
+---------------+-----------+-------+----+-------+----+-------+-----+
| ราย           | บริษัท      | -     | -  | -     | -  | -     | -   |
| ได้รับจ้างการผลิต |           |       |    |       |    |       |     |
+---------------+-----------+-------+----+-------+----+-------+-----+
| อื่น ๆ          | บริษัท      | 1     | 1  | -     | -  | -     | -   |
+---------------+-----------+-------+----+-------+----+-------+-----+
|               |           | 70    | 1  | 167   | 1  | 301   | 100 |
|               |           |       | 00 |       | 00 |       |     |
+---------------+-----------+-------+----+-------+----+-------+-----+
| รวมรายได้      |           |       |    |       |    |       |     |
+---------------+-----------+-------+----+-------+----+-------+-----+
| ท่อสแตนเลส     | บริษัท      | 1,213 | 90 | 1,146 | 93 | 1,246 | 8   |
|               |           |       |    |       |    |       | 6.3 |
+---------------+-----------+-------+----+-------+----+-------+-----+
| แผ่นสแตนเลส    | บริษัท      | 108   | 8  | 74    | 6  | 129   | 8.9 |
+---------------+-----------+-------+----+-------+----+-------+-----+
| เพลาสแตนเลส   | บริษัท      | -     | -  | -     | -  | -     | -   |
+---------------+-----------+-------+----+-------+----+-------+-----+
| ราย           | บริษัท      | 18    | 1  | 5     | 0  | 8     | 0.6 |
| ได้รับจ้างการผลิต |           |       |    |       | .3 |       |     |
+---------------+-----------+-------+----+-------+----+-------+-----+
| อื่น ๆ          | บริษัท      | 16    | 1  | 9     | 0  | 61    | 4.2 |
|               |           |       |    |       | .7 |       |     |
+---------------+-----------+-------+----+-------+----+-------+-----+
|               |           | 1,355 | 1  | 1,234 | 1  | 1,444 | 100 |
|               |           |       | 00 |       | 00 |       |     |
+---------------+-----------+-------+----+-------+----+-------+-----+

อัตราเพิ่ม(ลดลง)ของมูลค่าการจำหน่าย 20 (9) 17

หมายเหตุ 1. รายได้อื่น ๆ ประกอบด้วยรายได้จากการขายผลิตภัณฑ์ย่อยต่าง ๆ ได้แก่
ม้วนสแตนเลส

แบนสแตนเลส ฉากสแตนเลส อุปกรณ์เชื่อมต่อสแตนเลส มือจับประตูสแตนเลส เป็นต้น

1.  ลักษณะผลิตภัณฑ์และบริการ

ลักษณะผลิตภัณฑ์และบริการของบริษัทแบ่งเป็นประเภทใหญ่ ๆ ตามโครงสร้างรายได้ดังนี้

2.1.1 ท่อสแตนเลส (STAINLESS TUBE)

บริษัทผลิตท่อเหล็กไร้สนิมหรือท่อสแตนเลสจากม้วนสแตนเลส
ซึ่งสามารถผลิตท่อได้ตามมาตรฐานในประเทศและต่างประเทศ เช่น AMERICAN SOCIETY FOR
TESTING AND MATERIALS (ASTM), JAPAN INSTITUTE FOR STANDARDIZATION (JIS),
DETUSCHES INSTITUT FUR NORMUNG (DIN) เป็นต้น

  ท่อสแตนเลสสามารถแยกตามคุณสมบัติของท่อออกเป็น 3 ประเภทหลัก คือ

1.  ท่ออุตสาหกรรมหนักทั่วไป (INDUSTRIAL TUBE) ประกอบด้วยชนิดที่เป็นท่อสแตนเลส

ธรรมดาและท่อกึ่งลบตะเข็บ (SEMI-SEAMLESS TUBE)
เป็นท่อสแตนเลสผิวด้านที่เน้นความคงทนแข็งแรงนิยมนำไปใช้ในส่วนของหม้อต้มน้ำ (BOILER)
เครื่องแลกเปลี่ยนความร้อน (HEAT EXCHANGER) และเครื่องระเหย (EVAPORATOR)
โรงงานอุตสาหกรรมที่นิยมนำไปใช้ ได้แก่
อุตสาหกรรมผลิตน้ำตาลซึ่งมักจะใช้ท่อกึ่งลบตะเข็บเป็นส่วนใหญ่ อุตสาหกรรมเคมี
อุตสาหกรรมผลิตเยื่อกระดาษและอุตสาหกรรมอื่น ๆ

2. ท่ออุตสาหกรรมอาหาร (SANITARY TUBE) คือ ท่อกึ่งลบตะเข็บภายใน (SEMI-SEAMLESS
TUBE)
ที่มีผิวภายในเรียบเพื่อไม่ให้สารที่ผ่านมาติดอยู่ภายในท่อและทนต่อการกัดกร่อนของกรดและด่าง
จึงเป็น

ท่อที่ใช้ในขั้นตอนการผลิตเครื่องดื่มและอาหารนิยมนำไปใช้ในอุตสาหกรรมน้ำดื่ม เช่น โคคาโคลา
เป๊ปซี่ อุตสาห กรรมเกี่ยวกับนม เช่น โรงงานผลิตนมสดบรรจุขวดและนมข้น
อุตสาหกรรมผลิตเครื่องกระป๋อง เช่น โรงงานปลากระป๋องและผลไม้กระป๋อง
อุตสาหกรรมผลิตเครื่องกรองน้ำ เป็นต้น

3. ท่อเฟอร์นิเจอร์หรือท่อขัดเงา (ORNAMENTAL TUBE)
เป็นท่อสแตนเลสที่ใช้ในอุตสาหกรรมก่อสร้างที่ผ่านการขัดเงา เพื่อให้เกิดความสวยงาม
ซึ่งจะนำมาตบแต่งอาคาร เช่น ประกอบเป็นราวบันได มือจับประตู ราวกันตก ระเบียงอาคาร
ประตูหน้าบ้าน รั้วบ้าน และประกอบเป็นเฟอร์นิเจอร์ เช่น เก้าอี้ โต๊ะ โต๊ะในห้องครัว ชั้นวางของ
ราวพักผ้าและอุปกรณ์ใช้ในห้องน้ำ เป็นต้น

2.1.2 แผ่นสแตนเลส

แผ่นสแตนเลสที่บริษัทผลิตสามารถแยกออกเป็น 2 ประเภทหลัก คือ

1.  แผ่นสแตนเลสทั่วไป เกิดจากการนำม้วนสแตนเลส (SHEET IN COIL) มาดัดตรงให้เรียบ
    แล้ว

ตัดตามความยาวที่ต้องการใช้ในโรงงานอุตสาหกรรมทั่วไป ในส่วนของหม้อต้มน้ำ (BOILER)
เครื่องแลกเปลี่ยนความร้อน (HEAT EXCHANGER) และเครื่องระเหย (EVAPORATOR)
โรงงานอุตสาหกรรมที่นิยมนำไปใช้ ได้แก่ โรงงานผลิตตู้เย็น โรงงานผลิตบานพับประตู
โรงงานผลิตโต๊ะ ตู้ เตา โรงงานผลิตตามใบสั่งหรือ

ออกแบบเฉพาะงานโรงงานประกอบรถยนต์

2.  แผ่นสแตนเลสตบแต่งอาคาร คือ แผ่นสแตนเลสซึ่งผ่านขั้นตอนการผลิตเพื่อให้เกิดความสวย

งามเหมาะสมกับการนำไปตบแต่งอาคารและลิฟท์ บริษัทสามารถผลิตแผ่นสแตเลสประเภทนี้ได้ 2
ลักษณะดังนี้

1.  แผ่นสแตนเลสขัดเงาแบบกระจก (แผ่น MIRROR) คือ แผ่นสแตนเลสที่นำมาขัดจนมี

ความเงางามเทียบเท่ากระจกเงา ผลิตภัณฑ์ที่ได้จะนำมาใช้ตบแต่งอาคารและใช้ทดแทนกระจกเงา

2.  แผ่นสแตนเลสขัดเงาลายเส้นผม คือ แผ่นสแตนเลสที่นำมาขัดให้มีลายเส้นเป็นทางตรง

เพื่อความสวยงามในการตบแต่งตามความต้องการ

3.  เพลาสแตนเลส คือ อุปกรณ์สแตนเลสที่ได้มาจากการนำแท่งหรือเส้นสแตนเลส ลักษณะกลมตัน

(WIRE ROD) มาผ่านเครื่องรีดให้ได้ขนาดเล็กลงตามความต้องการ แล้วตัดเป็นท่อน
นิยมนำมาใช้ในโรงงานผลิต

บานพับประตู ที่คล้องกุญแจ โรงงานผลิตตะแกรงสแตนเลส ตู้เย็นสแตนเลส
ใช้ประกอบโครงของใบตีน้ำนากุ้ง

ทำห่วงเกี่ยวอวนและแห เป็นต้น

2.1.4 การรับจ้างการผลิต

เนื่องจากข้อจำกัดของเงินทุนหมุนเวียน ทำให้บริษัทไม่สามารถผลิตสินค้าเพื่อจำหน่ายด้วย
บริษัทเองได้ทั้งหมด ดังนั้นจึงทำให้มีกำลังการผลิตเหลืออยู่
บริษัทจึงนำเสนอบริการรับจ้างการผลิตท่อสแตนเลสและแผ่นสแตนเลสแก่ลูกค้าทั่ว ๆ ไป

2.1.5 อื่น ๆ

เนื่องจากบริษัทเล็งเห็นถึงการเพิ่มขึ้นของความต้องการใช้สแตนเลส
รวมทั้งการขยายตัวของการนำสแตนเลสไปใช้ประโยชน์ในอุตสาหกรรมใหม่ ๆ
บริษัทจึงได้มีการผลิตผลิตภัณฑ์ใหม่ ๆ เช่น ท่อสแตนเลส หน้าตัดสี่เหลี่ยม ฉากสแตนเลส
แบนสแตนเลส และอุปกรณ์เชื่อมต่อต่าง ๆ เช่น ข้อต่อ ข้องอ สามทาง มือจับ ประตู
อุปกรณ์ตบแต่งรั้วอาคารต่าง ๆ เช่น หัวเสารูปแบบต่าง ๆ
สำหรับใช้ในอุตสาหกรรมก่อสร้างและตบแต่ง เป็นต้น ทั้งนี้ เพื่อเป็นการให้บริการลูกค้าได้ครบวงจร
ดังมีรายละเอียดดังนี้

แบนสแตนเลส (FLAT BAR) คือ สแตนเลสหน้าตัดสี่เหลี่ยมหน้ากว้างตั้งแต่ 10 นิ้วลงมา
ใช้ในอุตสาหกรรมเฟอร์นิเจอร์ ในส่วนของการตบแต่งราวบันได ราวกันตก นอกจากนี้
ยังใช้ในอุตสาหกรรมประมงใน

ส่วนของกาบเรือหรือราวกันตกในเรือยอร์ชหรือเรือโดยสารอีกด้วย

เหล็กฉากสแตนเลส (ANGLE BAR) คือ
ฉากสแตนเลสสามเหลี่ยมที่ใช้เป็นโครงสร้างในการผลิตอุปกรณ์ต่าง ๆ เช่น
ชั้นวางของโต๊ะและฐานวางของในอุตสาหกรรมเคมีและอุตสาหกรรมอาหาร

ท่อสแตนเลสหน้าตัดสี่เหลี่ยม คือ
ท่อสแตนเลสที่มีหน้าตัดสี่เหลี่ยมสำหรับนำไปใช้ในอุตสาหกรรมเฟอร์นิเจอร์

อุปกรณ์เชื่อมต่อสแตนเลส (FITTING) คือ อุปกรณ์สำหรับไว้ใช้ในอุตสาหกรรมสแตนเลสทั่วไป เช่น
ข้องอ สามทาง ข้อต่อ ข้อลด เป็นต้น

มือจับประตู (DOOR HANDLE) คือ ท่อสแตนเลสที่นำมาดัดเป็นรูปเพื่อใช้ประกอบกับประตูทั่วไป

2.2 การตลาดและการแข่งขัน

บริษัทฯ ได้แบ่งการทำตลาดเป็น 2 ส่วนคือ ตลาดสเตนเลสในประเทศ และ
ตลาดสเตนเต่างประเทศ
โดยแต่ละตลาดจะมีความแตกต่างในการดำเนินการและการกระจายสินค้าสู่กลุ่มผู้บริโภค
สำหรับกลุ่มลูกค้าสเตนเลส ถือเป็นกลุ่มที่มีความหลากหลาย
ครอบคลุมฐานลูกค้าค่อนข้างกว้างเนื่องจากสเตนเลสเป็นผลิตภัณฑ์ที่สามารถนำไปใช้ได้ในหลายอุตสาหกรรม
ไม่ว่าจะเป็น อุตสาหกรรมน้ำตาล อุตสาหกรรมกระดาษ อุตสาหกรรมเคมีและ ปิโตรเคมี
อุตสาหกรรมน้ำมันและแก๊ส อุตสาหกรรมอาหารและเครื่องดื่ม
และยังมีอุตสาหกรรมยานยนต์และอุตสาหกรรมก่อสร้างและตกแต่งที่ถือเป็นกลุ่มใหญ่ที่มีปริมาณการใช้สเตนเลสสูง
ทั้งนี้บริษัทฯจะมุ่งเน้นสินค้าประเภทท่อสเตนเลสเป็นหลักเนื่องจากมีเทคโนโลยีและความชำนาญในการผลิตและการตลาดโดยมีประสบการณ์อยู่ในธุรกิจนี้มากว่า
41 ปี

2.2.1 นโยบายในการแข่งขันโดยสังเขป

การแข่งขันในธุรกิจสเตนเลสในประเทศไทยมีความรุนแรงเพิ่มขึ้นเป็นอย่างมากทั้งการแข่งขันจากผู้ประกอบการภายในประเทศและสินค้าที่นำเข้ามาจากต่างประเทศโดย
ซึ่งในปัจจุบันมีลูกค้าบางรายเริ่มหันไปนำเข้าสินค้าจากประเทศจีนเนื่องจากมีราคาที่ต่ำกว่า
แต่คุณภาพของสินค้าที่นำเข้ามาไม่เทียบเท่ากับของสินค้าบริษัทฯ
อุตสาหกรรมสเตนเลสในประเทศไทยมีผู้ผลิตอยู่ประมาณ 11-12 ราย โดยเป็นผู้ผลิตรายใหญ่ๆ
ประมาณ 6 ราย โดยที่เมื่อเทียบกับกำลังการผลิตแล้ว
บริษัทมีกำลังการผลิตสูงที่สุดในประเทศไทยและถือเป็นหนึ่งในผู้นำตลาดในขณะนี้

ผู้ผลิตในประเทศที่ถือว่าเป็นคู่แข่งโดยตรงของบริษัท คือ
ผู้ผลิตที่มีกำลังการผลิตแต่ละรายมากกว่าร้อยละ 10
ของกำลังการผลิตรวมภายในประเทศซึ่งมีอยู่ไม่มากราย
แต่ด้วยประสบการณ์ในการดำเนินงานที่ยาวนานกว่า 41 ปี
และความพยายามในการพัฒนาคุณภาพของสินค้าโดยการใช้เครื่องจักรที่ทันสมัย
ทำให้บริษัทเป็นผู้ครอบครองตลาดส่วนใหญ่ในปัจจุบัน โดยเฉพาะอย่างยิ่งในตลาดท่ออุตสาหกรรม
ซึ่งเมื่อพิจารณาถึงคุณภาพของสินค้าแล้ว สินค้าของบริษัทจะมีคุณภาพดีกว่าคู่แข่งขัน เช่น
ท่ออุตสาหกรรมกึ่งลบตะเข็บที่มีคุณภาพสม่ำเสมอตลอดแม้ตรงรอยเชื่อม (SEMI-SEAMLESS TUBE)
นอกจากนี้บริษัทฯยังสามารถผลิตท่อ สเตนเลสที่ใช้ในอุตสาหกรรมอาหารประเภทนมและเครื่องดื่ม
(SANITARY TUBE) เป็นรายแรกในประเทศไทย
อีกทั้งยังสามารถคิดค้นและผลิตท่อส่งผ่านความร้อน (HEAT EXCHANGER TUBE)
ชนิดที่มีคุณสมบัติพิเศษช่วยให้การใช้งานมีประสิทธิภาพเพิ่มขึ้นและลดต้นทุนในระยะยาวได้
เนื่องจากสินค้าที่บริษัทฯผลิตและจำหน่ายมีคุณภาพทัดเทียมกับต่างประเทศแต่มีราคาถูกกว่า
จึงทำให้ลูกค้าที่เคยสั่งซื้อสินค้าจากต่างประเทศหันมาใช้สินค้าที่ผลิตในประเทศทดแทนการนำเข้ามากขึ้น
ดังนั้นผู้ผลิตชาวต่างประเทศจึงไม่ได้เป็นคู่แข่งที่สำคัญของบริษัทฯ ในตลาดท่ออุตสาหกรรม
อย่างไรก็ตาม ในปัจจุบันมีลูกค้าบางรายเริ่มหันไปนำเข้าสินค้าจากประเทศจีน
เนื่องจากมีราคาที่ต่ำกว่า แม้ว่าจะมีคุณภาพที่ไม่เทียบเท่ากับของบริษัทฯก็ตาม

ในส่วนของตลาดท่อตกแต่งหรือท่อเฟอร์นิเจอร์ซึ่งถือเป็นตลาดขนาดใหญ่เมื่อแบ่งตามประเภทการใช้งาน
มีการแข่งขันรุนแรงมากทั้งจากผู้ผลิตในประเทศและการนำเข้าสินค้าจากประเทศจีนที่เข้ามาเจาะตลาดในกลุ่มผู้บริโภคที่มุ่งใช้สินค้าราคาต่ำและไม่คำนึงถึงคุณภาพของสินค้าในระยะยาว

สำหรับตลาดต่างประเทศ มีการแข่งขันที่รุนแรงขึ้นกว่าเมื่อปีก่อน
เนื่องจากในตลาดเป้าหมายหลายประเทศได้เริ่มมีการใช้มาตรการตอบโต้การทุ่มตลาด
(Anti-dumping) เพื่อปกป้องผู้ผลิตภายในประเทศซึ่งทำให้ผู้ส่งออกรายใหญ่ เช่น ผู้ส่งออกจากจีน
ไต้หวัน ไม่สามารถส่งสินค้าเข้าขายในประเทศที่ใช้มาตรการตอบโต้การทุ่มตลาด
ตลาดเป้าหมายจึงแคบลงและทำให้เกิดการแข่งขันกันรุนแรงขึ้นในประเทศที่ยังไม่ใช้มาตรการฯดังกล่าว

สัดส่วนของท่อสเตนเลสแบบมีตะเข็บแบ่งตามประเภทการใช้งาน(Worldwide Consumption)

[]

ที่มา : Steel Market Intelligence

ในส่วนของนโยบายในการแข่งขัน
บริษัทฯยังคงมุ่งเน้นในการรักษาส่วนแบ่งตลาดจากสินค้าท่ออุตสาหกรรมที่บริษัทฯมีฐานลูกค้าเดิมเหนียวแน่น
เนื่องด้วยความไว้ใจในคุณภาพและมาตรฐานของสินค้ามายาวนาน
และขยายฐานลูกค้าในกลุ่มสินค้าท่อตกแต่งหรือท่อเฟอร์นิเจอร์ที่มีขนาดตลาดค่อนข้างใหญ่ตามที่ได้กล่าวไว้ข้างต้น
จากความเชี่ยวชาญและประสบการณ์อันยาวนานพร้อมทั้งมีเครื่องจักรที่ทันสมัยและคุณภาพดี
สามารถผลิตสินค้าที่มีมาตรฐานเทียบเท่าต่างประเทศอีกทั้งยังสามารถผลิตสินค้าบางประเภท เช่น
ท่อกึ่งลบตะเข็บภายใน (SANITARYTUBE) ซึ่งยังมีคู่แข่งในประเทศน้อยราย
รวมทั้งสามารถผลิตท่อสเตนเลสได้หลายขนาดมากกว่าผู้ประกอบการรายอื่น
ทำให้เป็นการยากสำหรับคู่แข่งในการเข้ามาแย่งชิงส่วนแบ่งตลาด
ประกอบกับบริษัทเองพยายามที่จะพัฒนาผลิตภัณฑ์และบริการ
ตลอดจนขยายฐานลูกค้าไปในอุตสาหกรรมใหม่ๆ เช่นอุตสาหกรรมปูนซีเมนต์ ปิโตรเคมี
เพื่อคงความเป็นผู้นำในอุตสาหกรรมอยู่ตลอด โดยบริษัทมีกลยุทธ์ในการแข่งขันดังนี้

1.  คุณภาพสินค้า

ด้วยเครื่องจักรที่ทันสมัยและเทคโนโลยีในการอบสแตนเลสแบบ BRIGHT ANNEAL จากเยอรมัน
ทำให้บริษัทสามารถผลิตท่อสแตนเลสที่มีผิวท่อที่เรียบเสมอ ไม่มีรอยดำ คุณภาพสม่ำเสมอทั้งท่อ
ช่วยลดเวลาและต้นทุนในการผลิต เนื่องจากสามารถอบท่อได้โดยไม่ต้องผ่านการตัดให้เป็นท่อสั้นก่อน
นอกจากนี้ บริษัท ยังสามารถผลิตท่อสแตนเลสขัดเงาได้ที่ความละเอียดมากกว่าคู่แข่ง
และในปัจจุบันบริษัทยังเป็นบริษัทแรกในประเทศไทยที่สามารถผลิตท่อกึ่งลบตะเข็บภายใน
(SANITARY TUBE) ซึ่งเหมาะสำหรับใช้ในโรงงานอุตสาหกรรมอาหาร
เพื่อไม่ทำให้อาหารติดค้างภายในท่อจนทำให้เกิดแบคทีเรียที่ทำให้อาหารเน่าเสียได้ง่าย
ทำให้ได้สินค้าที่มีอายุการใช้งานที่นานกว่า ในปีที่ผ่านมาบริษัท
ยังได้มีการนำเครื่องจักรเทคโนโลยีใหม่ที่ใช้แพร่หลายในทวีปยุโรปมาใช้ในการผลิต
ซึ่งช่วยให้แนวตะเข็บมีความแข็งแรงมากยิ่งขึ้น

2.  ราคา

เมื่อเทียบกับสินค้าที่นำเข้าจากต่างประเทศ
สินค้าของบริษัทจะมีราคาถูกกว่าสินค้านำเข้าจากต่างประเทศ
ยกเว้นสินค้าที่นำเข้ามาจากประเทศจีนซึ่งจะมีราคาใกล้เคียงหรือถูกกว่าสินค้าจากบริษัท
แต่คุณภาพจะไม่เท่าเทียมกับสินค้าของบริษัท ทั้งนี้
เนื่องจากต้นทุนค่าแรงและค่าขนส่งที่ถูกกว่าในขณะที่คุณภาพของสินค้าของบริษัทเท่าเทียมกับสินค้าจากต่างประเทศ
ดังนั้น ลูกค้าในประเทศก็ยังยินดีที่จะจ่ายในราคาที่สูงกว่าการนำเข้าจากประเทศจีน
เพราะทราบถึงคุณภาพสินค้าของบริษัทที่เหนือกว่าในแง่ของความทนทานและประโยชน์ของการนำไปใช้
ทำให้ลูกค้าไม่ต้องเปลี่ยนหรือซ่อมบ่อย ๆ ถ้าบริษัทส่งสินค้าออก
ราคาสินค้าของบริษัทจะใกล้เคียงกับคู่แข่งขัน
โดยมีคุณภาพที่ได้มาตรฐานเทียบเท่าต่างประเทศรวมทั้งบริษัทสามารถส่งมอบสินค้าที่ตรงเวลา
เพื่อสร้างความพึงพอใจสูงสุดให้กับลูกค้า จึงทำให้บริษัทมีลูกค้าต่างประเทศเพิ่มมากขึ้นเรื่อย ๆ

3.  การส่งมอบ

บริษัทมีความได้เปรียบเหนือคู่แข่งขันในด้านการกำหนดวันส่งมอบที่รวดเร็ว
สืบเนื่องมาจากกำลังการผลิตที่มากกว่าเทคโนโลยีที่ทันสมัย สามารถผลิตสินค้าได้รวดเร็วขึ้น
อีกทั้งมีการบริการจัดส่งถึงสถานที่ในเขตกรุงเทพมหานครและปริมณฑล
ส่วนต่างจังหวัดหากมีจำนวนมาก ทางบริษัทก็ทำการจัดส่งด้วย บริษัทมีการบริการแบบทยอยส่ง
ซึ่งลูกค้าไม่ต้องแบกภาระการเก็บสินค้าเช่นเดียวกับการนำเข้าจากต่างประเทศ
ทำให้ลูกค้าสามารถสั่งซื้อเป็น QUARTER หรือเป็น JOB ได้
โดยไม่ต้องเก็บสินค้าคงคลังไว้เป็นจำนวนมาก

4.  มาตรฐานอุตสาหกรรมในประเทศไทยและต่างประเทศ

บริษัทได้รับมาตรฐานอุตสาหกรรม มอก.1439–2540 สำหรับสินค้าท่อสแตนเลสสำหรับเครื่อง
แลกเปลี่ยนความร้อนและบริษัทได้มาตรฐาน ISO9001 Version 2008 จากสถาบัน RWTUV (THE
TUV CERT CERTIFICATION BODY OF RHEINISCHE-WESTFALISCHER TUV E.V.)
ซึ่งเป็นบริษัทเยอรมันที่เป็นผู้ออกใบรับรองในกลุ่มผู้ผลิตท่อสแตนเลสในประเทศยุโรปทั้งหมด

5.  ความหลากหลายของสินค้า

เนื่องจากบริษัทสามารถผลิตและจำหน่ายสินค้าได้หลายประเภท ได้แก่ ท่อสแตนเลสประเภท

ต่าง ๆ แผ่นสแตนเลสประเภทต่าง ๆ และสินค้าสแตนเลสอื่น ๆ อีกมาก
รวมถึงสามารถผลิตท่อสแตนเลสได้

หลายขนาด โดยผลิตได้ตั้งแต่ขนาดเล็กไปจนถึงขนาดใหญ่ เช่น
สามารถผลิตท่อสแตนเลสได้ตั้งแต่ขนาดเส้นผ่าศูนย์กลางรวมรอบนอก (OUTSIDE DIMETER) ตั้งแต่
9.5 - 508 มม.
จึงทำให้ลูกค้าของบริษัทสามารถสั่งซื้อผลิตภัณฑ์สแตนเลสหลายประเภทและหลายขนาดได้พร้อมกันในเวลาเดียวกัน

2.2.2 นโยบายในการจำหน่ายผลิตภัณฑ์

เนื่องด้วยบริษัทฯมีความชำนาญและเทคโนโลยีในการผลิตท่อสเตนเลส
โดยมีประสบการณ์ในตลาดมากว่า 41 ปี ในปีที่ผ่านมาบริษัท
จึงเน้นการจำหน่ายผลิตภัณฑ์ที่เป็นท่อสเตนเลสเป็นหลักซึ่งให้ผลกำไรมากว่าการขายแผ่นสเตนเลส
โดยคิดเป็นสัดส่วนประมาณร้อยละ 86 ของยอดขาย

ในส่วนของประเภทท่อสแตนเลสที่จำหน่ายมีอัตราการเติบโตในทุกประเภท ทั้งท่ออุตสาหกรรม
ท่อแลกเปลี่ยนความร้อน และท่อตกแต่งหรือท่อเฟอร์นิเจอร์
ที่สามารถรักษาฐานลูกค้าเดิมที่มีความสัมพันธ์อันดีต่อกันมาเป็นเวลานานไว้อย่างเหนียวแน่นประกอบกับการขยายฐานลูกค้าใหม่ที่ให้ความไว้วางใจในคุณภาพผลิตภัณฑ์ของบริษัทฯทั้งจากตลาดในประเทศและตลาดต่างประเทศ

2.2.3 การจำหน่ายและช่องทางการจำหน่าย

สินค้าของบริษัทฯจะมีจำหน่ายผ่านทั้งผู้ขายส่งและจำหน่ายตรงกับผู้ใช้ทั้งในประเทศและต่างประเทศโดยมีสัดส่วนการจำหน่ายในประเทศและต่างประเทศเท่ากับร้อยละ
79:21 ในปีที่ผ่านมาบริษัทฯ ได้มีการแต่งตั้งตัวแทนจำหน่าย (Authorized Dealer)
ขึ้นหลายรายเพื่อเป็นการขยายตลาดผ่านช่องทางผู้ค้าส่งที่มีลูกค้าในเครือข่ายเป็นจำนวนมาก
ในส่วนของตลาดต่างประเทศบริษัทฯเริ่มได้รับความไว้วางใจจากผู้ค้าส่งในหลายประเทศช่วยทำการกระจายสินค้าให้บริษัทฯ
เมื่อแบ่งลูกค้าตามช่องทางการจัดจำหน่ายจะได้สัดส่วนประมาณการดังต่อไปนี้

ตลาดในประเทศ

2555 (%) 2556(%) 2557 (%)

1. ขายผ่านบริษัทผู้ขายส่ง 57 59 43

2. ขายตรงต่อลูกค้า 37 27 36

ตลาดต่างประเทศ

2555 (%) 2556 (%) 2557 (%)

1. ขายผ่านบริษัทผู้ขายส่ง 5 8 10

  2. ขายตรงต่อลูกค้า 1 6 11

  รวมทั้งสิ้น 100 100 100

2.2.4 ภาวะอุตสาหกรรม

(ก) อุตสาหกรรมเหล็ก

โครงสร้างอุตสาหกรรมเหล็กสามารถแบ่งได้เป็น 3 ขั้น คือ อุตสาหกรรมเหล็กขั้นต้น ขั้นกลาง

และขั้นปลาย โดยอุตสาหกรรมเหล็กขั้นต้นเป็นอุตสาหกรรมผลิตเหล็กถลุง (Pig Iron)
และเหล็กพรุน (Sponge

Iron)
ซึ่งจัดได้ว่าเป็นกระบวนการเริ่มต้นของอุตสาหกรรมเหล็กที่มีความสำคัญอย่างมากต่อการพัฒนาอุตสาห

กรรมเหล็กและอุตสาหกรรมที่ต่อเนื่องจากอุตสาหกรรมเหล็ก
สำหรับอุตสาหกรรมเหล็กขั้นกลางเป็นขั้นที่นำผลิตภัณฑ์จากการผลิตเหล็กขั้นต้นรวมถึงเศษเหล็ก
(Scrap) มาผ่านกระบวนการหลอมและปรุงน้ำเหล็กให้ได้คุณภาพที่ต้องการ
แล้วผ่านกระบวนการหล่อให้เป็นผลิตภัณฑ์กึ่งสำเร็จรูป ที่มีลักษณะแตกต่างกันตามการนำไปใช้งาน
ส่วนอุตสาหกรรมเหล็กขั้นปลายนั้น มีสัดส่วนการผลิตมากที่สุดในประเทศ
โดยเป็นขั้นของการแปรรูปผลิตภัณฑ์กึ่งสำเร็จรูปด้วยกระบวนการต่าง ๆ ได้แก่ การรีดร้อน
การรีดเย็น การชุบเคลือบผิว การผลิตท่อเหล็ก การตีขึ้นรูป ผลิตภัณฑ์ที่ได้จากการผลิตในขั้นนี้ ได้แก่
เหล็กเส้น เหล็กลวด เหล็กแผ่นรีดร้อน เหล็กแผ่นรีดเย็น เหล็กแผ่นเคลือบ ซึ่งรวมถึงเหล็กไร้สนิม
หรือที่รู้จักกันดีในนามของผลิตภัณฑ์เหล็กกล้าไร้สนิม หรือสแตนเลส

(ข) อุตสาหกรรมเหล็กกล้าไร้สนิม

ผลิตภัณฑ์เหล็กกล้าไร้สนิมนั้นเริ่มเป็นที่รู้จักและได้รับความนิยมอย่างแพร่หลาย
ในฐานะที่เป็นทางเลือกใหม่ในการนำมาใช้เป็นวัตถุดิบในอุตสาหกรรมการผลิตวัสดุอุปกรณ์
แทนที่วัตถุดิบจำพวกเหล็ก หรือเหล็กกล้า
ปัจจัยสำคัญที่ทำให้เหล็กกล้าไร้สนิมได้รับความนิยมเพิ่มมากขึ้นอย่างรวดเร็วนั้น มาจากความคงทน
เนื่องจากเป็นผลิตภัณฑ์ที่มีความได้เปรียบเชิงเปรียบเทียบในด้านต่างๆ ได้แก่
ความต้านทานต่อการกัดกร่อน จึงไม่เป็นสนิมและไม่ทำปฏิกิริยากับกรดและเกลือ
ทำความสะอาดได้ง่ายและสวยงาม ทนความร้อนความเย็นและการเปลี่ยนอุณหภูมิโดยฉับพลันได้ดี
เป็นต้น ด้วยคุณสมบัติดังกล่าว ทำให้แรกเริ่มเหล็กกล้าไร้สนิมส่วนใหญ่
มักถูกนำไปใช้เป็นวัตถุดิบของการผลิตในอุตสาหกรรมหนักและอุตสาหกรรมเคมีภัณฑ์ต่างๆ
ต่อมาในภายหลังได้มีการนำมาใช้ในอุตสาหกรรมอื่น ๆ ที่ต่อเนื่องจากอุตสาหกรรมเหล็ก เช่น
อุตสาหกรรมก่อสร้าง อุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเฟอร์นิเจอร์
อุตสาหกรรมบรรจุภัณฑ์ และอุตสาหกรรมอาหาร เป็นต้น

[]

จากรายงานของInternational Stainless Steel Forum (ISSF)
ซึ่งเป็นเวทีการหารือของผู้ผลิตทั่วโลกได้มีการประมาณการที่ผลผลิตของสเตนเลสดิบ (Crude
Stainless Steel) ทุกชนิดทั้งทรงแบนและทรงยาวในสามไตรมาสแรกของปี
2557พบว่าผลผลิตของสินค้าสเตนเลสทุกประเภทสินค้าในโลกโดยรวมแล้วในรอบ 9 เดือนแรกของปี
2557มีการเจริญเติบโตสูงขึ้น 2.7ล้านตันหรือเติบโตร้อยละ 8.9จากช่วงเวลาเดียวกัน ในปี
2556โดยมีการเติบโตอย่างมากในประเทศจีนและทวีปอเมริกาคิดเป็นร้อยละ 13 และ 15
ตามลำดับ ตัวเลขดังกล่าวแสดงให้เห็นว่ายังมีปริมาณความต้องการสเตนเลสมีเพิ่มมากขึ้นในทุกๆปี

การนำเข้าและส่งออกแผ่นเหล็กกล้าไร้สนิมรีดร้อนและรีดเย็น

เมื่อพิจารณาในส่วนของการนำเข้าและส่งออกแผ่นเหล็กไร้สนิมชนิดม้วนรีดร้อนและรีดเย็นของประเทศไทย
ระหว่างปี 2553– 2557 จะพบว่ามีปริมาณการนำเข้าเพิ่มขึ้นอย่างต่อเนื่อง โดยในปี 2557
มีการนำเข้าสุทธิเพิ่มขึ้นร้อยละ 13 เมื่อเทียบกับปี 2556
โดยส่วนใหญ่เป็นการนำเข้าจากประเทศจีน ไต้หวัน แอฟริกาใต้ เบลเยียม เกาหลี และญี่ปุ่น
การนำเข้าเหล็กกล้าไร้สนิมรีดร้อนเป็นการนำเข้ามาเพื่อใช้ในการบริโภคภายในประเทศเป็นหลัก
ส่วนที่เหลือจะใช้เป็นวัตถุดิบในการผลิตเหล็กกล้าไร้สนิมรีดเย็นและการส่งออกไปยังต่างประเทศซึ่ง
ถือเป็นสัดส่วนที่น้อยประเทศส่งออกแผ่นเหล็กไร้สนิมชนิดม้วนรีดร้อนและรีดเย็นที่สำคัญ ได้แก่
ออสเตรเลีย มาเลเซีย เกาหลี สิงคโปร์และฮ่องกงทั้งนี้ในช่วงระยะเวลาดังกล่าว
ปริมาณการบริโภคในประเทศมีการเพิ่มขึ้นอย่างต่อเนื่องเช่นกัน
แม้ในปีที่ผ่านมาการขยายตัวผลิตภัณฑ์มวลรวมภายในประเทศ (Gross Domestic Product:
GDP) จะอยู่ในอัตราที่ต่ำเพียงประมาณร้อยละ 1 ก็ตาม

ตารางแสดงปริมาณการนำเข้าและส่งออกแผ่นเหล็กไร้สนิมชนิดม้วนรีดร้อนและรีดเย็นของประเทศไทย

  ระหว่างปี 2553–2557

  ---------------- ----------- ---------- ---------- ---------- ----------
  หน่วย : ตัน        2553        2554       2555       2556       2557

  ปริมาณการนำเข้า    323,282     353,665    372,648    394,367    448,529

  ปริมาณการส่งออก    62,390      67,525     78,750     71,638     82,791
  ---------------- ----------- ---------- ---------- ---------- ----------

ที่มา : สถาบันเหล็กและเหล็กกล้าแห่งประเทศไทย

กราฟแสดงผลิตภัณฑ์มวลรวมภายในประเทศไทย ระหว่างปี 2555 - 2557

[]

ที่มา : สำนักงานคณะกรรมการพัฒนาการเศรษกิจและสังคมแห่งชาติ

2.2.5 แนวโน้มสภาพตลาดในอนาคต

ตารางแสดงปริมาณการนำเข้าและส่งออกท่อสเตนเลสสำเร็จรูปของประเทศไทย ระหว่างปี
2556 - 2557

  ---------------------------- ----------------------- ------------------
  หน่วย : ตัน                    2556                    2557

  ปริมาณการนำเข้า                26,339                  38,553

  ปริมาณการส่งออก                15,565                  17,304
  ---------------------------- ----------------------- ------------------

ที่มา: กรมศุลกากร – พิกัด 7305.3110.000, 7306.4010.000, 7306.4020.000,
7306.4090.000, 7306.6100.000

จากตารางแสดงปริมาณการนำเข้าและส่งออกท่อสเตนเลสสำเร็จรูป
รวมถึงปริมาณการนำเข้าและส่งออกแผ่นเหล็กกล้าไร้สนิมรีดร้อนและรีดเย็น
พบว่ามีอัตราการนำเข้าสุทธิเพิ่มขึ้นระหว่างปี 2556 และ 2557 อยู่มาก
โดยเฉพาะอย่างยิ่งท่อสเตนเลสสำเร็จรูปมีการนำเข้าสุทธิสูงขึ้นถึงกว่าร้อยละ 97
แม้ในปีที่ผ่านมาเศรษฐกิจโดยรวมของประเทศจะไม่ดีก็ตาม
ตัวเลขดังกล่าวแสดงให้เห็นถึงภาวะคุกคามของสินค้านำเข้าซึ่งจะส่งผลให้ผู้ผลิตในประเทศต้องปรับตัวรับมือกับสินค้านำเข้าดังกล่าว
ซึ่งส่วนใหญ่มาจากประเทศจีนซึ่งมีต้นทุนการผลิตที่ค่อนข้างต่ำเนื่องจากไม่เน้นในเรื่องคุณภาพของสินค้าในส่วนของบริษัทฯอาจได้รับผลกระทบจากสินค้านำเข้าอยู่บ้างแต่ไม่มากนักเนื่องจากฐานลูกค้าสำคัญส่วนใหญ่ของบริษัทฯเป็นกลุ่มที่ต้องการสินค้าที่ดีมีคุณภาพ
อีกทั้งแนวโน้มของตลาดจะมีขนาดใหญ่ขึ้นจากปริมาณความต้องการที่เพิ่มมากขึ้นจากอัตราการเพิ่มขึ้นของจำนวนประชากร
รวมถึงอัตราการเจริญเติบโตของเศรษฐกิจที่คาดว่าจะสูงกว่าปีที่ผ่านมา
ทำให้ยังมีช่องว่างในตลาดที่บริษัทฯยังไม่ได้เข้าไปทำตลาดอย่างจริงจัง
เช่นในพื้นที่ตลาดต่างจังหวัดเป็นต้น

สำหรับตลาดต่างประเทศแม้ว่าจะมีการแข่งขันที่รุนแรงมากขึ้นและมีข้อจำกัดมากขึ้นจากผลกระทบของมาตรการตอบโต้การทุ่มตลาด
(Anti-dumping) แต่ก็ยังมีพื้นที่อีกมากที่บริษัทฯ
ยังไม่ได้เข้าไปทำตลาดหรือแม้แต่ในพื้นที่ที่ได้มีการดำเนินมาตรการดังกล่าวไปแล้วกับบางประเทศผู้ส่งออกที่เป็นคู่แข่งโดยตรงของบริษัทฯ
จึงถือเป็นโอกาสของบริษัทฯที่จะเข้าดำเนินการจำหน่ายสินค้าในประเทศเหล่านั้นต่อไป

2.2.6 คู่แข่งและภาวะการแข่งขัน

การแข่งขันในธุรกิจสแตนเลสในประเทศไทยค่อนข้างรุนแรง ทั้งการแข่งขันจากผู้ประกอบการภายใน
ประเทศ รวมทั้งมีการแข่งขันจากประเทศจีน
ซึ่งมีลูกค้าบางรายเริ่มหันไปนำเข้าสินค้าจากประเทศจีนเนื่องจากมีราคาที่ต่ำกว่า
แต่มีคุณภาพที่ไม่เทียบเท่ากับของบริษัท ในส่วนของตลาดต่างประเทศ มีการแข่งขันไม่รุนแรงนัก
คู่แข่งส่วนมากเป็นผู้ประกอบการภายในประเทศของแต่ละประเทศนั้นๆ
อุตสาหกรรมสแตนเลสในประเทศไทยมีผู้ผลิตอยู่ประมาณ 11 - 12 ราย โดยเป็นผู้ผลิตรายใหญ่ ๆ
ประมาณ 6 ราย โดยที่เมื่อเทียบกับกำลังการผลิตแล้ว บริษัทมีกำลังการผลิดสูงที่สุดในประเทศไทย

ผู้ผลิตที่ถือว่าเป็นคู่แข่งโดยตรงของบริษัท คือ ผู้ผลิตที่มีกำลังการผลิตแต่ละรายมากกว่าร้อยละ 10
ของ กำลังการผลิตรวมภายในประเทศซึ่งมีอยู่ไม่มากราย
แต่ด้วยประสบการณ์ในการดำเนินงานที่ยาวนานกว่า 41 ปี
และความพยายามในการพัฒนาคุณภาพของสินค้าโดยการใช้เครื่องจักรที่ทันสมัย
ทำให้บริษัทเป็นผู้ครอบครองตลาดส่วนใหญ่ในปัจจุบัน ซึ่งเมื่อพิจารณาถึงคุณภาพของสินค้าแล้ว
สินค้าของบริษัทจะมีคุณภาพดีกว่าคู่แข่งขัน เช่น
ท่ออุตสาหกรรมกึ่งลบตะเข็บที่มีคุณภาพสม่ำเสมอตลอดแม้ตรงรอยเชื่อม (SEMI-SEAMLESS TUBE)
ท่อเฟอร์นิเจอร์ที่มีความเงามากกว่าคู่แข่งขัน นอกจากนี้
บริษัทยังสามารถผลิตท่อสแตนเลสที่ใช้ในอุตสาหกรรมอาหารประเภทนมและเครื่องดื่ม (SANITARY
TUBE) เป็นรายแรกในประเทศไทย

เนื่องจากบริษัทสามารถผลิตและจำหน่ายสินค้าที่มีคุณภาพทัดเทียมกับต่างประเทศ แต่มีราคาถูกกว่า
จึงทำให้ลูกค้าที่เคยสั่งซื้อสินค้าจากต่างประเทศหันมาใช้สินค้าที่ผลิตในประเทศทดแทนการนำเข้ามากขึ้น
ดังนั้น ผู้ผลิตชาวต่างประเทศจึงไม่ได้เป็นคู่แข่งที่สำคัญของบริษัท อย่างไรก็ตาม
ในปัจจุบันเริ่มมีการแข่งขันจากผู้ผลิตจากประเทศจีน
ซึ่งมีลูกค้าบางรายเริ่มหันไปนำเข้าสินค้าจากประเทศจีนเนื่องจากมีราคาที่ต่ำกว่า
แม้ว่าจะมีคุณภาพที่ไม่เทียบเท่ากับของบริษัท สำหรับคู่แข่งขันในส่วนของตลาดต่างประเทศ
ส่วนมากจะเป็นผู้ประกอบการภายในประเทศของแต่ละประเทศนั้น ๆ

ส่วนการแข่งขันในตลาดแผ่นสแตนเลสจัดว่าไม่รุนแรงและ
เนื่องจากผู้ประกอบการรายอื่นมักจะนำเข้าแผ่นสแตนเลสด้วยตนเอง เนื่องจากไม่มี COIL CENTER
เป็นของตนเอง หรือซื้อม้วนสแตนเลสจากผู้ผลิตในประเทศไทย เพื่อนำไปจ้าง COIL CENTER
อื่นตัดอีกทีหนึ่ง ทำให้มีต้นทุนราคาสินค้าสูง ในขณะที่บริษัทมีจุดเด่น เหนือคู่แข่ง เนื่องจากมี COIL
CENTER เป็นของตนเอง ซึ่งสามารถตัดแผ่นสแตนเลสที่มีความหนาได้มากกว่าคู่แข่ง
ทำให้ต้นทุนการผลิตของบริษัทต่ำกว่า นอกจากนี้
บริษัทและยังมีฐานลูกค้าท่อสแตนเลสเดิมซึ่งมักจะสั่งซื้อท่อสแตนเลสควบคู่ไปกับแผ่นสแตนเลสทำให้ง่ายต่อการหาตลาดมารองรับ

2.3 การจัดหาผลิตภัณฑ์

2.3.1 จำนวนโรงงาน

โรงงานของบริษัทมีจำนวน 1 แห่ง ซึ่งตั้งอยู่ที่ 99 ถนนห้วยโป่ง-หนองบอน

ตำบลห้วยโป่ง อำเภอเมือง จังหวัดระยอง เนื้อที่รวม 203-0-72.9 ไร่

2.3.2 กำลังการผลิตเต็มที่และปริมาณการผลิตจริง

ตารางแสดงกำลังการผลิตเต็มที่และกำลังการผลิตจริงแยกตามผลิตภัณฑ์ดังนี้

(หน่วย : ตัน)

+---------------+----------+---------+----------+----------+--------+
| ปี             | ท่อ       | แผ่น     | เพลา     | อื่น ๆ     | รวม    |
+---------------+----------+---------+----------+----------+--------+
| ก             | 9,863    | 6,849   | 3,836    | 164      | 20,712 |
| ำลังการผลิตเต็มที่ |          |         |          |          |        |
|               |          |         |          |          |        |
| 2557          |          |         |          |          |        |
+---------------+----------+---------+----------+----------+--------+
| ก             | 8,153    | 5,661   | 3,261    | 136      | 17,212 |
| ำลังการผลิตเต็มที่ |          |         |          |          |        |
|               |          |         |          |          |        |
| 2555-2556     |          |         |          |          |        |
+---------------+----------+---------+----------+----------+--------+
| กำลังการผลิตจริง |          |         |          |          |        |
+---------------+----------+---------+----------+----------+--------+
| 2557          | 11,498   | 1,400   | -        | -        | 12,898 |
+---------------+----------+---------+----------+----------+--------+
| 2556          | 9,781    | 1,557   | -        | -        | 11,338 |
+---------------+----------+---------+----------+----------+--------+
| 2555          | 9,882    | 2,419   | -        | -        | 12,301 |
+---------------+----------+---------+----------+----------+--------+
| %             |          |         |          |          |        |
| กา            |          |         |          |          |        |
| รใช้กำลังการผลิต |          |         |          |          |        |
+---------------+----------+---------+----------+----------+--------+
| 2557          | 116.58   | 20.44   | -        | -        | 62.27  |
+---------------+----------+---------+----------+----------+--------+
| 2556          | 119.97   | 27.50   | -        | -        | 65.87  |
+---------------+----------+---------+----------+----------+--------+
| 2555          | 121.21   | 42.73   | -        | -        | 71.47  |
+---------------+----------+---------+----------+----------+--------+

กำลังการผลิตเต็มที่คำนวณจากกำลังการผลิตจากการผลิตวันละ 1 กะ กะละ 8 ชั่วโมง จาก 300
วัน

บริษัทมีโยบายการผลิตที่สำคัญ คือ จะผลิตตามปริมาณที่ได้รับคำสั่งซื้อจากลูกค้าและจะผลิตเพิ่มอีก

ประมาณร้อยละ 20 เพื่อรองรับตามการคาดการณ์ยอดขายของเดือนถัดไป

  2.3.3 วัตถุดิบและผู้จำหน่ายวัตถุดิบ

วัตถุดิบที่สำคัญในการผลิตท่อสแตนเลสและแผ่นสแตนเลส คือ ม้วนสแตสเลสซึ่งมี 2 ประเภท คือ
ม้วนสแตนเลสรีดร้อน (HOT ROLL) และม้วนสแตนเลสรีดเย็น (COLD ROLL) ส่วนวัตถุดิบอื่นได้แก่
ลวดสแตนเลส (Wire Rod) ใช้ในการผลิตเพลาแสตนเลส ในปี 2557
บริษัทมีสัดส่วนการใช้วัตถุดิบหลักของบริษัทประมาณร้อยละ 98 ของต้นทุนการผลิตทั้งหมด
โดยประกอบด้วยม้วนสแตนเลสรีดร้อนรีดเย็นและลวดสแตนเลสเท่ากับ 46:54:0 ตามลำดับ

ม้วนสแตนเลสที่บริษัทสั่งซื้อทั้ง 2 ประเภท จะมีขนาดหน้ากว้างมาตรฐานที่ประมาณ 1,000 –
1,600 มม. แต่จะมีความหนาต่างกัน โดยม้วนสแตนเลสรีดร้อนจะมีความหนาตั้งแต่ 2 ม.ม. ขึ้นไป
ส่วนม้วน

สแตนเลสรีดเย็นจะได้จากการนำม้วนสแตนเลสรีดร้อนมารีดซ้ำ
โดยผ่านกระบวนการใช้ความเย็นและมีความหนาตั้งแต่ 0.5 - 2.0 มม.

วัตถุดิบประเภทม้วนสแตนเลสรีดร้อนจะใช้เป็นวัตถุดิบกับงานการผลิตสินค้าที่มีความคงทนต่อแรงดันสูงและทนต่อความกัดกร่อนของกรดและด่างสูง
ในขณะที่วัตถุดิบประเภทม้วนสแตนเลสรีดเย็นจะใช้เป็นวัตถุดิบกับงานการผลิตสินค้าสแตนเลสประเภทที่ใช้ในการตบแต่งอาคารบ้านเรือน
และใช้สำหรับสินค้าสแตนเลสที่ไม่ต้องใช้ความดันสูง

แหล่งวัตถุดิบในอดีตทั้งม้วนสแตนเลสรีดร้อนและม้วนสแตนเลสรีดเย็น
ต้องพึ่งพาการนำเข้าจากต่างประเทศทั้งหมด เช่น เยอรมัน เกาหลีและฝรั่งเศส เป็นต้น ในปี
2557
บริษัทได้มีการสั่งซื้อวัตถุดิบสแตนเลสรีดร้อนและรีดเย็นจากผู้ผลิตและตัวแทนจำหน่ายทั้งในประเทศและต่างประเทศ
3 รายใหญ่ ประมาณร้อยละ

32 25 และ 12 รวมเป็นจำนวนร้อยละ 69 ของยอดซื้อวัตถุดิบทั้งหมด ทั้งนี้
ตลอดระยะเวลาที่ผ่านมาบริษัทไม่ได้จัดทำสัญญาซื้อขายกับผู้จำหน่ายทั้ง 3 รายดังกล่าวแต่อย่างใด
การสั่งซื้อในแต่ละคราวจะเป็นการสั่งซื้อล่วงหน้าประมาณ 1 - 3 เดือน
ขึ้นอยู่กับแนวโน้มราคาวัตถุดิบและการคาดการณ์ของผู้บริหาร โดยหากราคาวัตถุดิบอยู่ในช่วงขาขึ้น
บริษัทจะซื้อล่วงหน้าในระยะเวลาที่ยาวนานกว่าในช่วงราคาวัตถุดิบขาลง
จึงไม่มีปัญหาในการสั่งซื้อวัตถุดิบแต่อย่างใด
นอกจากนี้บริษัทยังได้ซื้อวัตถุดิบสแตนเลสประเภทรีดร้อนและรีดเย็นจากผู้ผลิตและผู้แทนจำหน่ายทั้งในประเทศและต่างประเทศอีก
7 ราย
ซึ่งผู้ผลิตและผู้จำหน่ายดังกล่าวข้างต้นต่างก็มีความสัมพันธ์ที่ดีกับบริษัทมาเป็นระยะเวลานานและไม่เคยมีปัญหาในสั่งซื้อวัตถุดิบเช่นกัน

มูลค่าการซื้อวัตถุดิบในประเทศและต่างประเทศระหว่างปี 2555 - 2557

(หน่วย : ล้านบาท)

  ------------------------- --------------- --------------- --------------
                            2555            2556            2557

  มูลค่าการซื้อวัตถุดิบในประเทศ    188             417             632

  มูลค่าการซื้อวัตถุดิบต่างประเทศ   887             472             585

  รวม                       1,075           889             1,217
  ------------------------- --------------- --------------- --------------

  ------------------------- --------------- --------------- --------------
                            2555            2556            2557

  สัดส่วนการสั่งซื้อวัตถุดิบ (%)                                     

  ในประเทศ                  17              47              52

  ต่างประเทศ                 83              53              48

  รวม                       100             100             100
  ------------------------- --------------- --------------- --------------

2.3.4 ผลกระทบต่อสิ่งแวดล้อม

บริษัทได้เล็งเห็นถึงความสำคัญของการกำจัดมลภาวะที่เกิดจากกากหรือของเสียจากอุตสาหกรรม
เพื่อไม่ให้เกิดผลกระทบต่อสุขภาพของประชาชนและเป็นการรักษาสิ่งแวดล้อม
จึงได้ว่าจ้างบริษัทในประเทศแห่งหนึ่งในการให้บริการกำจัดกากตะกอนจากระบบบำบัดโดยการเผาในเตา
เผาปูนขาว รวมถึงการจ้างให้จัดเก็บรวบรวมและขนส่งของเสียเพื่อนำไปบำบัดหรือกำจัด

ในด้านสิ่งแวดล้อม
บริษัทอยู่ภายใต้การควบคุมของกรมอุตสาหกรรมโรงงานโดยการดูแลของอุตสาหกรรมจังหวัดระยอง
ซึ่งได้กำหนดให้บริษัทต้องจัดหาบริษัทที่ให้บริการกำจัดขยะอุตสาหกรรม
โดยบริษัทและบริษัทย่อยได้ดำเนินการแล้วตามกล่าวข้างต้น ทั้งนี้
กรมอุตสาหกรรมโรงงานไม่ได้กำหนดให้บริษัทต้องจัดทำรายงานการประเมินเกี่ยวกับผลกระทบต่อสิ่งแวดล้อมแต่อย่างใด
และที่ผ่านมา บริษัทไม่เคยมีข้อพิพาทด้านสิ่งแวดล้อมแต่อย่างใด

3. ปัจจัยความเสี่ยง

3.1 ความเสี่ยงจากการประกอบธุรกิจ

(1) ความเสี่ยงจากการพึ่งพิงผู้บริหารที่เป็นผู้ถือหุ้นรายใหญ่

เนื่องจากปัจจุบันบริษัทบริหารงานโดยคณะกรรมการและผู้บริหารของบริษัท ซึ่งกรรมการและผู้บริหาร

ของบริษัทรายหนึ่ง มีประสบการณ์การดำเนินธุรกิจสแตนเลสมากว่า 41 ปี
หากมีการเปลี่ยนแปลงกรรมการและผู้บริหารรายดังกล่าวเป็นบุคคลใหม่ที่ไม่มีความชำนาญด้านการผลิตและการตลาดของธุรกิจสแตนเลส
โดยเฉพาะการตลาดภายในประเทศ อาจทำให้บริษัทมีความเสี่ยงเกี่ยวกับความอยู่รอดได้
อย่างไรก็ตาม กรรมการและผู้บริหารของบริษัทรายดังกล่าวมีความผูกพันกับบริษัท
โดยทำงานอยู่กับบริษัทมาเป็นระยะเวลายาวนานและเป็นผู้ถือหุ้นรายใหญ่

3.2 ความเสี่ยงเกี่ยวกับการผลิต

(1) ความเสี่ยงเกี่ยวกับความผันผวนของราคาวัตถุดิบ

เนื่องจากราคาวัตถุดิบทั้งสแตนเลสประเภทรีดร้อนและรีดเย็นนั้นเป็นสินค้าประเภท Commodity
ซึ่งจะ มีราคาเปลี่ยนแปลงตามราคาตลาดโลก
โดยจะมีราคาเปลี่ยนแปลงไปในทิศทางเดียวกับราคานิเกิ้ลซึ่งเป็นสินค้าประเภท Commodity
และเป็นส่วนผสมหลักของสแตนเลสรีดร้อนและรีดเย็น ทั้งนี้เมื่อพิจารณาราคานิกเกิ้ลจะพบ

ว่ามีความผันผวนค่อนข้างมาก โดยที่ผ่านมามีการเปลี่ยนแปลงทั้งขึ้นและลง
ราคาเฉลี่ยของนิเกิ้ลเพิ่มขึ้นอีกครั้งในปี 2553 – 2554 โดยเพิ่มขึ้นถึงร้อยละ 48 เมื่อเทียบกับปี
2552 และเพิ่มขึ้นร้อยละ 5 เมื่อเทียบกับปี 2553 และราคานิเกิ้ลกลับลดลงอีกในปี 2555 – 2556
โดยลดลงร้อยละ 23 เมื่อเทียบกับปี 2554 และลดลงร้อยละ14 เมื่อเทียบกับปี 2555
แต่ราคานิเกิ้ลกลับเพิ่มขึ้นร้อยละ 1.13 ในปี 2557
0จากความผันผวนของราคาวัตถุดิบดังกล่าวจะส่งผลกระทบต่อการตั้งราคาขายและอัตรากำไรของบริษัท
โดยบริษัทอาจจะไม่สามารถเพิ่มราคาขายได้ทันทีที่มีการปรับตัวสูงขึ้นของราคาวัตถุดิบ
ทำให้ไม่สามารถใช้นโยบายการตั้งราคาขายที่มีกำไรในอัตราร้อยละที่แน่นอนทุกคำสั่งซื้อจากลูกค้าได้
ส่งผลให้อัตรากำไรขั้นต้นจะผันแปรไปตามการเปลี่ยนแปลงของราคาวัตถุดิบ ทั้งนี้
ต้นทุนวัตถุดิบสแตนเลสประเภทรีดร้อนรีดเย็นและเพลาสแตนเลสคิดเป็นร้อยละ 46 ร้อยละ 54
และร้อยละ 0 ของต้นทุนการใช้วัตถุดิบรวมในปี 2557

[]

ที่มา : www.metalprices.com

ทั้งนี้ บริษัทได้ลดความเสี่ยงจากความผันผวนของราคาวัตถุดิบ
โดยบริษัทจะพิจารณาติดตามการเคลื่อนไหวของราคาวัตถุดิบอย่างใกล้ชิด
เพื่อที่จะทราบแนวโน้มของราคาวัตถุดิบและนำมาใช้ในการคำนวณต้นทุนการผลิตและกำหนดราคาขาย
ซึ่งในปัจจุบันบริษัทมีการพิจารณาสั่งซื้อวัตถุดิบเป็นรายสัปดาห์ ทั้งนี้ ช่วงที่ราคาวัตถุดิบอยู่ในช่วงขาขึ้น
บริษัทจะทำสัญญาซื้อวัตถุดิบล่วงหน้าเป็นระยะเวลาประมาณ 2 - 3 เดือน
สำหรับในช่วงที่ราคาวัตถุดิบอยู่ในช่วงขาลง
บริษัทจะชะลอการสั่งซื้อวัตถุดิบลงหรือสั่งซื้อให้สอดคล้องกับปริมาณการผลิตที่มีอยู่ในขณะนั้นโดยไม่พยายามสั่งซื้อเพื่อเก็บวัตถุดิบไว้ในคลังสินค้า

(2) ความเสี่ยงเรื่องการขาดแคลนแรงงาน

ลักษณะของธุรกิจซึ่งเป็นธุรกิจที่ใช้แรงงานจำนวนมาก โดยที่รัฐบาลได้กำหนดให้มีการปรับค่าแรง
เป็น 300 บาทต่อวัน และพนักงานที่จบปริญญาตรี 15,000 บาทต่อเดือน
มีผลทำให้ต้นทุนการผลิตสูงขึ้น ประกอบกับการขยายตัวทางเศรษฐกิจทำให้เกิดการขาดแคลนเรงงาน
โดยเฉพาะอย่างยิ่งแรงงานฝีมือ
บริษัทจึงประสบปัญหาการขาดแคลนแรงงานธรรมดาและแรงงานฝีมือ
และยังมีผลทำให้ต้นทุนในการผลิตสูงขึ้น โดยบริษัทต้องจัดหาแรงงานจากประเทศใกล้เคียงมาชดเชย
ซึ่งจะมีค่าใช้จ่ายในการจัดหาสูงกว่าการจัดหาแรงงานไทย

3.3 ความเสี่ยงด้านการเงิน

(1) ความเสี่ยงจากอัตราแลกเปลี่ยนเงินตราต่างประเทศ

วัตถุดิบของบริษัททั้งหมดจะมีลักษณะของการนำเข้าทั้งทางตรงและทางอ้อมกล่าวคือไม่มีผู้ผลิตวัตถุดิบ
สแตนเลสรีดร้อนในประเทศไทย และวัตถุดิบสแตนเลสประเภทรีดร้อน
ก็ยังเป็นวัตถุดิบของผู้ผลิตสแตนเลสประเภทรีดเย็น
ดังนั้นดูเสมือนหนึ่งว่าวัตถุดิบทั้งสองประเภทจะต้องนำเข้าจากต่างประเทศเกือบทั้งหมด
ในขณะที่บริษัทมีสัดส่วนการจำหน่ายไปยังต่างประเทศในปี 2557 คิดเป็นร้อยละ 21
ของรายได้จากการขายและรับจ้างผลิต
จึงไม่สามารถที่จะชดเชยความเสี่ยงจากความผันผวนของอัตราแลกเปลี่ยนได้ทั้งหมด ดังนั้น
บริษัทจึงมีความเสี่ยงด้านอัตราแลกเปลี่ยนที่มีผลให้ต้นทุนวัตถุดิบมีความผันผวนได้
เนื่องจากราคาวัตถุดิบเมื่อแปลงค่าเป็นเงินบาทแล้วจะมีการเปลี่ยนแปลงเคลื่อน
ไหวตามเสถียรภาพของค่าเงินบาท
ทำให้ต้นทุนการผลิตของบริษัทมีการเปลี่ยนแปลงตามไปด้วยขึ้นอยู่กับความมีเสถียรภาพของค่าเงินบาท
ถึงแม้ว่าบริษัทจะพยายามป้องกันความเสี่ยงด้วยการซื้ออัตราแลกเปลี่ยนล่วงหน้าบางรายการแล้วก็ตาม

นอกจากนี้ บริษัทยังมีความเสี่ยงด้านอัตราแลกเปลี่ยนเงินตราต่างประเทศ
จากการที่มีรายการค้ากับลูกหนี้การค้าและเจ้าหนี้การค้าที่เป็นสกุลเงินตราต่างประเทศ โดย ณ วันที่
31 ธันวาคม 2557
บริษัทมียอดลูกหนี้การค้าและเจ้าหนี้การค้าที่เป็นเงินตราต่างประเทศที่ไม่ได้ทำสัญญาป้องกันความเสี่ยงดังนี้

+-------+------+-------+------+------+-------+------+------+------+
|       | ล    |       |      | เจ   |       | เ    |      |      |
|       | ูกหนี้ก |       |      | ้าหนี้ก |       | จ้าหน |      |      |
|       | ารค้า |       |      | ารค้า |       | ี้เครื่อ |      |      |
|       |      |       |      |      |       | งจักร |      |      |
+-------+------+-------+------+------+-------+------+------+------+
| ส     | สก   | มูลค่า  | อัตรา | สก   | มูลค่า  | สก   | มูลค่า | อัตรา |
| กุลเงิน | ุลเงิน |       | แลกเ | ุลเงิน |       | ุลเงิน |      | แลกเ |
|       |      | เท    | ปลี่ยน |      | เท    |      | เทีย  | ปลี่ยน |
|       |      | ียบเท่า |      |      | ียบเท่า |      | บเท่า |      |
+-------+------+-------+------+------+-------+------+------+------+
|       | ต    | เ     | 31   | ต    | เ     | ต    | เง   | 31   |
|       | ่างปร | งินบาท | ธ.ค. | ่างปร | งินบาท | ่างปร | ินบาท | ธ.ค. |
|       | ะเทศ |       | 2557 | ะเทศ |       | ะเทศ |      | 2557 |
+-------+------+-------+------+------+-------+------+------+------+
| ด     | 516  | 16,94 | 32   | 5    | 1     | 2    | 71   | 33.  |
| อลล่าร์ | ,268 | 0,186 | .128 | ,454 | 80,60 | ,151 | ,251 | 1132 |
|       |      |       |      | ,135 | 3,836 | ,770 | ,990 |      |
| สหรัฐอ |      |       |      |      |       |      |      |      |
| เมริกา |      |       |      |      |       |      |      |      |
+-------+------+-------+------+------+-------+------+------+------+

จากตารางข้างต้นจะพบว่า ณ วันที่ 31 ธันวาคม
2557ลูกหนี้การค้าที่เป็นเงินตราต่างประเทศไม่ได้ทำสัญญาป้องกันความเสี่ยงเมื่อแปลงค่าเป็นเงินบาท
โดยคำนวณจากอัตราแลกเปลี่ยนข้างต้นมีจำนวน 16.94 ล้านบาท หรือคิดเป็นสัดส่วนร้อยละ 9
ของลูกหนี้การค้ารวม บริษัทมีเจ้าหนี้การค้าและเจ้าหนี้ค่าเครี่องจักรที่เป็นเงินตราต่างประเทศ
ไม่ได้ทำสัญญาป้องกันความเสี่ยง เมื่อแปลงค่าเป็นเงินบาท
โดยคำนวณจากอัตราแลกเปลี่ยนข้างต้นมีจำนวนเงิน 251.85 ล้านบาท
หรือคิดเป็นสัดส่วนของเจ้าหนี้ทั้งหมดประมาณร้อยละ 52

(2) ความเสี่ยงความไม่เพียงพอของเงินทุนหมุนเวียน

จากลักษณะธุรกิจของบริษัทที่ต้องมีการซื้อวัตถุดิบส่วนใหญ่เป็นเงินสด
ในขณะที่ต้องมีการขายสินค้าให้กับลูกค้าเป็นเงินเชื่อ
ทำให้บริษัทมีความจำเป็นต้องใช้เงินทุนหมุนเวียนเป็นจำนวนที่สูง
ซึ่งส่งผลให้บริษัทมีต้นทุนการใช้เงินทุนหมุนเวียนสูงตามไปด้วย โดย ณ วันที่ 31 ธันวาคม
2557บริษัทมีลูกหนี้การค้าและสินค้าคงเหลือเป็นจำนวน 178 ล้านบาท และ 879 ล้านบาทตามลำดับ
คิดเป็นร้อยละ 10 และ 41 ของสินทรัพย์รวมตามลำดับ
ในขณะที่มีเงินกู้ยืมจากสถาบันการเงินเพื่อซื้อวัตถุดิบและเจ้าหนี้การค้าเพื่อซื้อวัตถุดิบและวัสดุสิ้นเปลืองเป็นจำนวนเงินรวม
282 ล้านบาท และ 422 ล้านบาทตามลำดับ คิดเป็นร้อยละ 36 และ 54 ของหนี้สินรวมตามลำดับ
ในขณะที่ปัจจุบันบริษัทได้รับการสนับสนุนด้านเงินทุนหมุนเวียนจากธนาคารในประเทศแห่งหนึ่ง
โดยมีที่ดิน อาคาร
และสำนักงานห้องชุดเป็นหลักประกันหนี้ต่อสถาบันการเงินดังกล่าวเป็นจำนวนเงินประมาณ 950
ล้านบาท ซึ่งเมื่อเทียบกับการลงทุนในลูกหนี้การค้าและสินค้าคงเหลือแล้ว ยังมีน้อยกว่าถึง 107
ล้านบาท

4.  ความเสี่ยงต่อการลงทุนของผู้ซื้อหลักทรัพย์

(1) ความเสี่ยงการจ่ายเงินปันผล

เนื่องจากบริษัทยังอยู่ในการดำเนินงานตามแผนฟื้นฟูกิจการภายใต้ศาลล้มละลายกลาง และ ณ วันที่
31 ธันวาคม 2557 บริษัทและบริษัทย่อยมีกำไรสะสมอยู่เพียง 7.61 ล้านบาท
จึงทำให้บริษัทยังไม่มีความสามารถที่จะจ่ายเงินปันผลให้แก่ผู้ถือหุ้นภายในระยะเวลา 2-3 ปีข้างหน้า

(2) ความเสี่ยงจากการถูกควบคุมเสียงของที่ประชุมผู้ถือหุ้นจากกลุ่มผู้ถือหุ้นรายใหญ่

กลุ่มผู้ถือหุ้นรายใหญ่ของบริษัท ได้แก่ ครอบครัวลีลาประชากุล ประกอบด้วย นายรชต ลีลาประชากุล
และ นางสาวมณฑิรา ลีลาประชากุล (รวมกันเรียกว่า “กลุ่มผู้ถือหุ้นรายใหญ่”)
ถือหุ้นคิดเป็นสัดส่วนร้อยละ 33.72 ของจำนวนหุ้นที่จำหน่ายได้ทั้งหมดของบริษัท และนายรชต
ลีลาประชากุล ซึ่งเป็นกรรมการผู้มีอำนาจลงนาม และเป็นผู้บริหารของบริษัทด้วย
จึงทำให้กลุ่มผู้ถือหุ้นใหญ่เป็นผู้มีอำนาจในการบริหารจัดการและควบคุมคะแนนเสียงในการลงมติที่สำคัญได้เกือบทั้งหมด
ยกเว้นในเรื่องกฎหมายหรือข้อบังคับบริษัทกำหนดให้ต้องได้รับเสียงในการประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนหุ้นที่เข้าประชุมและมีสิทธิออกเสียง
หรือในกรณีกำหนดให้สิทธิออกเสียงคัดค้านได้
ดังนั้นผู้ถือหุ้นรายอื่นที่เข้าร่วมประชุมและมีสิทธิออกเสียงอาจจะไม่สามารถรวบรวมคะแนนเสียงเพื่อคัดค้านหรือถ่วงดุลการบริหารของกลุ่มผู้ถือหุ้นใหญ่ได้

อย่างไรก็ดี โครงสร้างการจัดการของบริษัท ประกอบด้วยคณะกรรมการและคณะกรรมการตรวจสอบ
โดยมีการกำหนดขอบเขตอำนาจหน้าที่อย่างชัดเจน อีกทั้งในองค์ประกอบของคณะกรรมการตรวจสอบ
ยังประกอบด้วยกรรมการอิสระ 3 ท่าน
ที่เป็นผู้มีความรู้ความสามารถในการบริหารจัดการธุรกิจและมีความรู้ความเข้าใจเกี่ยวกับงบการเงินและรายงานทางการเงินต่าง
ๆ จึงมีส่วนช่วยในการดำเนินงานของคณะกรรมการและคณะกรรมการตรวจสอบเป็นไปอย่างมีระบบ
โปร่งใสและสามารถตรวจสอบได้ นอกจากนี้ จำนวนกรรมการอิสระในคณะกรรมการมีถึง 4 ท่าน
จากคณะกรรมการทั้งหมด 6 ท่าน หรือคิดเป็นร้อยละ 67

4. ทรัพย์สินที่ใช้ในการประกอบธุรกิจ

4.1 รายละเอียดทรัพย์สินของบริษัทที่ใช้ประกอบธุรกิจ สรุปได้ดังนี้

+-------------------+-----------------+------------+------------------+
| ป                 | มูลค่าตามบัญชีสุทธิ   | ลัก         | ภาระผูกพัน         |
| ระเภท/ลักษณะทรัพย์สิน | (บาท)           | ษณะกรรมสิทธิ์ |                  |
|                   |                 |            |                  |
|                   | ณ วันที่ 31 ธันวาคม |            |                  |
|                   | 2557            |            |                  |
+-------------------+-----------------+------------+------------------+
| ที่ดิน               | 36,075,000      | บริษ        | ติดจำนองกับธนาคาร  |
| อาคารและสิ่งปลูกสร้าง |                 | ัทเป็นเจ้าของ |                  |
|                   | 154,861,350     |            | ในประเทศแห่งหนึ่ง   |
| - ที่ดิน ต.สำโรงใต้   |                 |            |                  |
| อ.พระประแดง       | 160,638,650     |            | มูลค่า 665 ล้านบาท  |
|                   |                 |            |                  |
| จ.สมุทรปราการ      | 18,466,639      |            |                  |
| โฉนดที่ดิน           |                 |            |                  |
|                   | 45,255,570      |            |                  |
| เลขที่ 50967,       |                 |            |                  |
| 72677, 111382     |                 |            |                  |
|                   |                 |            |                  |
| เนื้อที่รวมประมาณ 3   |                 |            |                  |
| ไร่ 2 งาน          |                 |            |                  |
|                   |                 |            |                  |
| 280 ตารางวา       |                 |            |                  |
|                   |                 |            |                  |
| - ที่ดิน ต.ห้วยโป่ง    |                 |            |                  |
| อ.เมืองระยอง       |                 |            |                  |
|                   |                 |            |                  |
| จ.ระยอง           |                 |            |                  |
| โฉนดที่ดินเลขที่       |                 |            |                  |
|                   |                 |            |                  |
| 17814, 17815,     |                 |            |                  |
| 17816, 17817      |                 |            |                  |
|                   |                 |            |                  |
| เนื้อที่รวมประมาณ     |                 |            |                  |
| 204-0-72.9        |                 |            |                  |
|                   |                 |            |                  |
| ไร่                |                 |            |                  |
|                   |                 |            |                  |
| - อาคารโรงงาน     |                 |            |                  |
| สนามเทนนิส         |                 |            |                  |
|                   |                 |            |                  |
| อาคารโรงยิม        |                 |            |                  |
| และบ้านพัก          |                 |            |                  |
|                   |                 |            |                  |
| ผู้บริหาร ต.ห้วยโป่ง   |                 |            |                  |
| อ.เมือง            |                 |            |                  |
|                   |                 |            |                  |
| ระยอง จ.ระยอง     |                 |            |                  |
|                   |                 |            |                  |
| - อาคารโรงงานสูง 1 |                 |            |                  |
| ชั้น เนื้อที่ใช้         |                 |            |                  |
|                   |                 |            |                  |
| สอยประมาณ 2,400   |                 |            |                  |
| ตาราง             |                 |            |                  |
|                   |                 |            |                  |
| เมตร ต.สำโรงใต้    |                 |            |                  |
| อ.พระประแดง       |                 |            |                  |
|                   |                 |            |                  |
| จ.สมุทรปราการ      |                 |            |                  |
|                   |                 |            |                  |
| -                 |                 |            |                  |
| กรรมสิทธิ์ห้องชุดเลขที่  |                 |            |                  |
| 170/25 -          |                 |            |                  |
|                   |                 |            |                  |
| 170/28            |                 |            |                  |
| โดยมีพื้นที่ทั้งหมด      |                 |            |                  |
|                   |                 |            |                  |
| 1,045.90          |                 |            |                  |
| ตารางเมตร         |                 |            |                  |
+-------------------+-----------------+------------+------------------+
| เครื่อง             | 115,306,129     | บริษ        | ไม่มีภาระผูกพัน      |
| จักรและอุปกรณ์ประเภท |                 | ัทเป็นเจ้าของ |                  |
|                   |                 |            |                  |
| เครื่องผ            |                 |            |                  |
| ลิตท่อและแผ่นเหล็กกล้า |                 |            |                  |
|                   |                 |            |                  |
| ไร้สนิม             |                 |            |                  |
+-------------------+-----------------+------------+------------------+
| เครื่องใช้สำนักงาน    | 5,129,765       | บริษ        | ไม่มีภาระผูกพัน      |
|                   |                 | ัทเป็นเจ้าของ |                  |
+-------------------+-----------------+------------+------------------+
| เครื่องตกแต่งและติดตั้ง | 264             | บริษ        | ไม่มีภาระผูกพัน      |
|                   |                 | ัทเป็นเจ้าของ |                  |
+-------------------+-----------------+------------+------------------+
| ยานพาหนะ          | 16,182,454      | บริษ        | ติดภาระ           |
|                   |                 | ัทเป็นเจ้าของ | ผูกพันตามสัญญาเช่าซื้อ |
+-------------------+-----------------+------------+------------------+
| สินทรัพย์ระหว่างติดตั้ง  | 438,548,037     | บริษ        | ติดจำนองกับธนาคาร  |
|                   |                 | ัทเป็นเจ้าของ |                  |
|                   |                 |            | ในประเทศแห่งหนึ่ง   |
|                   |                 |            |                  |
|                   |                 |            | มูลค่า 367.72      |
|                   |                 |            | ล้านบาท           |
+-------------------+-----------------+------------+------------------+
| รวมที่ดิน            | 990,463,858     |            |                  |
| อ                 |                 |            |                  |
| าคารและอุปกรณ์(สุทธิ) |                 |            |                  |
+-------------------+-----------------+------------+------------------+

บริษัทอยู่ระหว่างการติดตั้งเครื่องจักรประเภทเครื่องม้วนท่อเหล็กกล้าไร้สนิม
และเครื่องขัดท่อเหล็กกล้า

ไร้สนิม ดังนั้น เครื่องจักรดังกล่าวจึงแสดงอยู่ในบัญชีประเภทสินทรัพย์ระหว่างติดตั้ง

4.2 นโยบายการลงทุนในบริษัทย่อย

ณ วันที่ 31ธันวาคม 2557บริษัทยังไม่มีนโยบายการลงทุนเพิ่มเติมในบริษัทย่อยแต่อย่างใด

5. ข้อพิพาททางกฎหมาย

- ไม่มี -

6. ข้อมูลทั่วไปและข้อมูลสำคัญอื่น

6.1 ข้อมูลทั่วไปของบริษัท

บริษัท ไทย-เยอรมัน โปรดักส์ จำกัด (มหาชน) ประกอบธุรกิจเป็นผู้ผลิตและจำหน่ายท่อสแตนเลส
แผ่นสแตนเลส เพลาสแตนเลส และอุปกรณ์สแตนเลส ภายใต้เครื่องหมายการค้า TGPRO นอกจากนี้
บริษัท ไทย-เยอรมัน โปรดักส์ จำกัด (มหาชน) ยังดำเนินการเป็นผู้รับจ้างผลิตให้กับลูกค้าทั่วไป
โดยมีรายละเอียดของข้อมูลทั่วไปดังนี้

ที่ตั้งสำนักงานใหญ่ โรงงานและคลังสินค้าที่ 1 99 ถนนห้วยโป่ง - หนองบอน

  ตำบลห้วยโป่ง อำเภอเมือง

  จังหวัดระยอง

โทรศัพท์ 0-38606-061-5

โทรสาร 0-38606-066

ที่ตั้งสำนักงานขาย 170/25-28 อาคารโอเชี่ยนทาวเวอร์ 1 ชั้น 10,

  ซอยสุขุมวิท 16 ถนนรัชดาภิเษกตัดใหม่ แขวง

  คลองเตย เขตคลองเตย กรุงเทพฯ 10110

โทรศัพท์ 0-2261-9955

โทรสาร 0-2261-2959

ที่ตั้งคลังสินค้าที่ 2 36 หมู่ที่ 2 ถนนปู่เจ้าสมิงพราย ตำบลสำโรง

อำเภอพระประแดง จังหวัดสมุทรปราการ

โทรศัพท์ 0-2398-6868, 0-2398-6870

โทรสาร 0-2398-6867

เลขทะเบียนบริษัท 0107537002371

HOME PAGE WWW.TGPRO.CO.TH

ทุนจดทะเบียน

- หุ้นสามัญ 6,890,087,838 หุ้น

- มูลค่าหุ้น 0.20 บาท

ทุนที่ออกและชำระเต็มมูลค่าแล้ว

- หุ้นสามัญ 6,341,513,633 หุ้น

- มูลค่าหุ้น 0.20 บาท

  6.2 ข้อมูลทั่วไปของบริษัทย่อย

บริษัทมีบริษัทย่อยจำนวน 2 บริษัท ได้แก่ บริษัท ที จี โปร ไฮเกรด จำกัด และบริษัท ที จี โปร
เทรดดิ้งจำกัด โดยมีรายละเอียดดังนี้

6.2.1 บริษัท ที จี โปร ไฮเกรด จำกัด

  ที่ตั้งสำนักงานใหญ่ 170/25-28 อาคารโอเชี่ยนทาวเวอร์ 1 ชั้น 10

  ซอยสุขุมวิท 16 ถนนรัชดาภิเษกตัดใหม่

  แขวงคลองเตย เขตคลองเตย กรุงเทพฯ

  10110

โทรศัพท์ 0-2261-9955

โทรสาร 0-2261-2959

เลขทะเบียนบริษัท 0105552131737

ทุนจดทะเบียน

- หุ้นสามัญ 3,000,000 หุ้น

- มูลค่าหุ้น 10 บาท

ทุนที่ออกและชำระเต็มมูลค่าแล้ว

- หุ้นสามัญ 3,000,000 หุ้น

- มูลค่าหุ้น 10 บาท

ผู้ถือหุ้น บริษัท ไทย-เยอรมัน โปรดักส์ จำกัด (มหาชน) 99%

นายรชต ลีลาประชากุล 0.8%

นายอภินันท์ รัชฏสมบัติ 0.1% นางสาวเจน ลีมัตตานันท์ 0.1%

6.2.2 บริษัท ที จี โปร เทรดดิ้ง จำกัด

  ที่ตั้งสำนักงานใหญ่ 170/25-28 อาคารโอเชี่ยนทาวเวอร์ 1 ชั้น 10,

  ซอยสุขุมวิท 16 ถนนรัชดาภิเษกตัดใหม่ แขวง

  คลองเตย เขตคลองเตย กรุงเทพฯ 10110

โทรศัพท์ 0-2261-9955

โทรสาร 0-2261-2959

เลขทะเบียนบริษัท 0105552131907

ทุนจดทะเบียน

- หุ้นสามัญ 300,000 หุ้น

- มูลค่าหุ้น 10 บาท

ทุนที่ออกและชำระเต็มมูลค่าแล้ว

- หุ้นสามัญ 300,000 หุ้น

- มูลค่าหุ้น 10 บาท

ผู้ถือหุ้น บริษัท ไทย-เยอรมัน โปรดักส์ จำกัด (มหาชน) 99%

นายรชต ลีลาประชากุล 0.8%

นายอภินันท์ รัชฏสมบัติ 0.1% นางสาวเจน ลีมัตตานันท์ 0.1%

3.  ข้อมูลทั่วไปอื่น ๆ

  นายทะเบียนหุ้นสามัญของบริษัท บริษัท ศูนย์รับฝากหลักทรัพย์ (ประเทศไทย) จำกัด เลขที่ 62
  อาคารตลาดหลักทรัพย์แห่งประเทศไทย ถนนรัชดาภิเษก แขวงคลองเตย เขตคลองเตย
  กรุงเทพฯ 10110

  โทรศัพท์ 0-2229-2800, 0-2654-5599

  โทรสาร 0-2359-1259

ผู้สอบบัญชี นายชัยยุทธ อังสุวิทยา

  สำนักงาน เอ.เอ็ม.ที แอนด์ แอสโซซิเอทส์

  491/27 สีลมพลาซ่า ถนนสีลม

  เขตบางรัก กรุงเทพฯ 10500

  โทรศัพท์ 0-2234-1676, 0-2234-1678

  โทรสาร 0-2237-2133

ที่ปรึกษากฎหมาย นายสุธี ผ่องไพบูลย์

  สำนักงานกฎหมายสุธี ผ่องไพบูลย์

  159/4 (ชั้น 1) อาคารคอมมอนเวลธ์ ปิ่นเกล้า

  ถ.จรัญสนิทวงศ์ บางบำหรุ

  กรุงเทพฯ 10500

  โทรศัพท์ 0-2886-6470-1

  โทรสาร 0-2886-6472